இரும்பு மனுஷி , பிடிவாதக்காரர் , போர்க்குணம் மிக்கவர் , சிங்கதலைவி என்றெல்லாம் ஜெயலலிதாவை புகழ்வார்கள் . இந்த புகழ்ச்சிக்கு ஏற்றாற்போலவே செல்வி ஜெயலலிதாவும் விஜய் படத்தில் வரும் டயலாக் போல " ஒரு முறை முடிவெடுத்துட்டா என் பேச்சை நானே கேக்கமாட்டேன் " என்ற அளவிற்கு எடுத்த முடிவில் உறுதியாக இருப்பார் . வுக்கு நிகர் ஜெ . தான் . அன்பு செய்வதாக இருந்தால் அள்ளி கொடுப்பதில் ஜெயலலிதாவை மிஞ்ச முடியாது என்பதில் அவரால் பதவி சுகம் அனுபவித்து இன்று பெரிய மனிதர்களாக உள்ள பலரே சாட்சி . அதே போல் ஒரு எதிரியை இந்த அளவிற்கு எதிரிதன்மையுடனே மெயின்டைன் பண்ண முடியுமா ? என்பதற்கு நிகழ்கால சாட்சிகள் தான் ஜெயலலிதா - கருணாநிதி . எம்ஜிஆரா ? - கருணாநிதியா ? என்ற அரசியல் போட்டியில் ஆரம்பித்து பின்னர் கருணாநிதி - ஜெயலலிதா இடையே போட்டி ஏற்பட்டு அது பின்னர் தனிப்பட்ட பகையாகவாகவும் மாறிப்போனது . அரசியல் போட்டிகளை தவிர்த்து தனிப்பட்ட முறையிலும் இருவரும் பரஸ்பரம் சாடிகொள்வது தமிழக மக்கள் அனைவரும் அறிந்ததே . எம்ஜிஆர் மறைவிற்கு பிறகு ஜெயலலிதா - ஜானகி இடையே நடந்த உட்கட்சி மோதலை தொடர்ந்து திமுக ஆட்சியை பிடித்தது . அப்போது சேவல் சின்னத்தில் தனித்து போட்டியிட்ட ஜெயலலிதா 26 எம்எல்ஏக்களை பெற்றிருந்தார் . சட்டபேரவையின் ஒரு நிகழ்வின் போது திமுக தலைவர் கருணாநிதியின் முன்னிலையில் அப்போதைய அமைச்சர் துரைமுருகன் ஜெ . வின் சேலையை துகிலுரித்தார் . அன்று மனதில் ஏற்பட்ட வடு மாறாத ஜெயலலிதா கருணாநிதியை எதிரியாக பிரகடனப்படுத்தினார் . அன்றிலிருந்து கடைசி மூச்சு வரை கருணாநிதியுடனோ அல்லது திமுகவினருடனோ ஜெயலலிதா எந்தவித சமரசமும் செய்து கொண்டதில்லை . வழக்கு வம்பு தும்பு என எந்த பிரச்சனை வந்தாலும் அல்லது தொல்லைகள் கொடுத்தாலும் அடிபணிய மாட்டேன் நேருக்கு நேர் சந்திப்பேன் என்ற ரீதியிலேயே செயல்பட்டார் . அதில் வெற்றியும் பெற்றார் . அதன் சாட்சியாகத்தான் 2011 சட்டமன்ற தேர்தலில் மாபெரும் வெற்றி 2014 நாடாளுமன்ற தேர்தலில் 37 இடங்களில் வெற்றி . உள்ளாட்சி தேர்தலில் 12/12 என்ற அளவில் அனைத்து மாநகராட்சிகளிலும் வெற்றி , கூட்டுறவு சங்க தேர்தலில் கொத்தாக அள்ளி குவித்தது . அதையும் தாண்டி 2016 சட்டமன்ற தேர்தலில் பெரிய அளவில் பிரசாரத்தில் ஈடுபடா விட்டாலும் இமாலய வெற்றியை குவித்தார் ஜெயலலிதா . தொடர் வெற்றிகளை குவித்து எதிரிகளை மண்ணை கவ்வ வைத்தாலும் கருணாநிதியிடம் காம்ப்ரமைஸ் செய்து கொள்ளவில்லை ஜெ . 1989ல் ஏற்பட்ட வைராக்கியத்தை எக்காரணத்தை கொண்டும் விட்டு கொடுக்காமல் இருந்து வந்தார் ஜெயலலிதா . கருணாநிதி சிறு அறிக்கை கொடுத்தாலும் அதற்கு உடனடியாக பதிலைத் கொடுப்பதோடு அறிக்கையில் எதாவது ஒரு இடத்தில தனிப்பட்ட முறையில் தாக்கு தாக்கு என தாக்கி விடுவார் . குறிப்பாக இந்தியாவில் மட்டுமல்ல உலக அளவில் கூட என சொல்லலாம் . இது போன்ற இரு எதிரெதிர் கட்சி தலைவர்கள் இந்த அளவிற்கு எதிரியாகவே மாறி போய்விட்டார்கள் என்றால் அதற்கு காரணம் ஜெயலலிதாவின் அந்த வைராக்கிய குணம் தான் .


தே . மு . தி . க . விற்கு தமிழகத்தில் தற்போதுள்ள 5 சதவீத வாக்கு வங்கியை முடிந்த அளவிற்கு பயன்படுத்திக் கொள்ளும் வகையில் மு . க . ஸ்டாலின் காய் நகர்த்த தொடங்கியுள்ளதாக கூறப்படுகிறது . கடந்த நாடாளுமன்ற தேர்தலிலும் சரி , சட்டமன்ற தேர்தலிலும் சரி தே . மு . தி . க . வுடன் கூட்டணி வைத்தே ஆக வேண்டும் என்பதில் கலைஞர் உறுதியாக இருந்தார் . காரணம் அந்த கட்சிக்கு அப்போது இருந்த வாக்கு வங்கி . கடந்த 2011 தேர்தலில் தி . மு . க படுதோல்வி அடைய காரணமே அ . தி . மு . க – தே . மு . தி . க கூட்டணி தான் . இதனை உணர்ந்தே தே . மு . தி . கவுடன் கூட்டணி வைக்க கலைஞர் மிகவும் ஆர்வத்துடன் இருந்தார் . தே . மு . தி . க . வுடன் கூட்டணி அமைக்கும் பொறுப்பை ஸ்டாலின் விரும்பி பெற்றுக் கொண்டார் . ஆனால் அவர் விஜயகாந்துடன் தொலைபேசியிலோ அல்லது நேரிலோ பேச மறுத்தார் . இதே போல்விஜயகாந்தும் ஸ்டாலினிடம் பேசவோ , அவரை சந்திக்கவோ மறுத்துவிட்டார் . இதன் காரணமாகவே தி . மு . க – தே . மு . தி . க கூட்டணி சட்டமன்ற தேர்தலில் அமையவில்லை . இதனால் இரண்டு கட்சிகளுக்குமே கடந்த தேர்தலில் எதிர்பார்த்த வெற்றி கிடைக்கவில்லை . சட்டமன்ற தேர்தலுக்கு பின்னர் தே . மு . தி . க . வின் முக்கிய நிர்வாகிகள் மற்றும் மாவட்டச் செயலாளர்கள் ஒருவர் பின் ஒருவராக தி . மு . க உள்ளிட்ட கட்சிகளில் ஐக்கியமாகினர் . இருந்தாலும் கூட தே . மு . தி . க . விற்கு என்று 5 சதவீத வாக்குகள் நிலையாக இருக்கிறது என்பது தான் தி . மு . கிவிற்கு அண்மையில் கிடைத்த ரிப்போர்ட் . இந்த நிலையில் தான் தி . மு . க தலைவரான ஸ்டாலினுக்கு விஜயகாந்த் வாழ்த்து தெரிவித்தார் . இதுநாள் வரை ஸ்டாலினை எதிரியாகவே பார்த்து வந்த விஜயகாந்த் , அவருக்கு நேசக்கரம் நீட்டியதாகவே இந்த வாழ்த்தை அரசியல் நோக்கர்கள் பார்த்தனர் . இந்தநேசக்கரத்தை பற்றிக் கொள்ளும் வகையில் மருத்துவமனையில் அனுமதிக்கப்பட்டு வீடு திரும்பிய கேப்டன் மேலும் உடல் நலன் பெற வேண்டும் என்று ஸ்டாலின் ட்விட்டரில் தனது விருப்பத்தை தெரிவித்தார் . இப்படி இரண்டு கட்சி தலைவர்கள் இடையே ஒரு சுமூகமான சூழல் உருவாகி வரும் நிலையில் , தே . மு . தி . க . விற்க என்று உள்ள 5 சதவீத வாக்கு வங்கியை பயன்படுத்திக் கொள்ள ஸ்டாலின் விரும்புவதாக சொல்லப்படுகிறது . இதற்காக உடல்நிலை தேறியுள்ள கேப்டனை நேரில் சென்று சந்திக்கலாமா என்கிற யோசனையில் கூட ஸ்டாலின் உள்ளதாக கூறப்படுகிறது .


மதுரை மீனாட்சியம்மன் கோயிலில் ஏற்பட்ட தீ விபத்தையடுத்து , அந்த கோவில் வளாகத்தில் இருந்த கடைகள் அகற்றப்பட்டு வரும் நிலையில் , கோவில் நிர்வாகத்தின் அலட்சியத்தால் ஏற்பட்ட தீ விபத்துக்கு நாங்கள் எங்கள் வாழ்வாதாரத்தை இழந்து தவித்து வருகிறோம் என வியாபாரிகள் வேதனை தெரிவித்துள்ளனர் . கடந்த 2ம் தேதி மதுரை மீனாட்சி அம்மன் கோவிலில் உள்ள வீரவசந்தராய மண்டபத்தில் தீ விபத்து ஏற்பட்டது . இதன் காரணமாக மண்டபத்தின் மேற்கூரை மற்றும் பசுபதீஸ்வரர் சந்நிதியின் மேற்கூரைகள் இடிந்து விழுந்தன . கோவிலில் உள்ள 36 கடைகளும் எரிந்து சாம்பலாகியது . இந்த சம்பவத்தைத் தொடர்ந்து கோவிலுக்குள் இருக்கும் கடைகள் தொடர்பான வழக்கில் சென்னை உயர்நீதிமன்ற மதுரை கிளை , கோவிலுக்குள் இருக்கும் கடைகளை அகற்ற உத்தரவிட்டது . இந்த உத்தரவைத் தொடர்ந்து மதுரை மீனாட்சி அம்மன் கோவிலில் உள்ள கடைகள் அகற்றப்பட்டன . இதே போல் கும்பகோணம் மீனாட்சி சுந்தரேஸ்வரர் கோயலில் கருவறையிலும் தீ விபத்து ஏற்பட்டது . இந்நிலையில் , கோயில்களில் முன்னெச்சரிக்கை நடவடிக்கை எடுக்க அறநிலையத்துறை உத்தரவிட்டது . அதன்படி , கோயில் வளாகத்தில் , தீத்தடுப்பு கருவிகள் பொருத்த வேண்டும் என்றும் , தீ விபத்துக்களை தடுக்க கோயில் ஊழியர்களுக்கு பயிற்சி அளிக்க வேண்டும் என்றும் அறிவுறுத்தப்பட்டுள்ளது . மேலும் , கோயில் தூண்களில் பக்தரகள் எண்ணெய் , நெய் தீபம் ஏற்றுவதால் , அது அந்த தூண்களில் படிந்து தீ விபத்துக்கு வழிவகுப்பதாகவும் , எனவே பாதுகாப்பு கருதி கோயில் வளாகத்தில் நெய் , தீபம் விற்பனை செய்ய தடை விதிக்கப்படும் என்றும் தெரிவிக்கப்பட்டுள்ளது . இதே போன்று ஸ்ரீவில்லிபுத்தூர் ஆண்டாள் கோவிலில் உள்ள கடைகளையும் அகற்ற உத்தவிடப்பட்டுள்ளது . இந்நிலையில் , கோயில்களில் கடை வைத்திருத்திருக்கும் இதற்கு எதிர்ப்புத் தெரிவிப்பதோடு தங்கள் வாழ்வாதாரம் பாதிக்கப்பட்டுள்ளதாக கண்ணீர்விட்டு அழுகின்றனர் . கடந்த 50 ஆண்டுகளுக்கு மேலாக கோவில் வளாகத்தில் கடை வைத்துள்ள நாங்கள் திடீரென காலி பண்ணச் சொன்னால் எங்கே போவது என வேதனை தெரிவித்துள்ளனர் . மேலும் கோயில் நிர்வாகம் சரியல்லை என்பதால் தான் தீ விபத்து ஏற்பட்டதாகவும் , தீ விபத்துக்கும் கடைக்கும் எந்த சம்பந்தமும் இல்லை என்றும் வியாபாரிகள் தெரிவித்துள்ளனர் .


இலக்கை விரட்டுவதில் கோலி வல்லவர் என்பது அனைவரும் அறிந்ததே . இந்திய அணி இரண்டாவது பேட்டிங்கின்போது , கோலி சதமடித்த 19 போட்டிகளில் இந்திய அணி வெற்றி பெற்றுள்ளது . கோலியின் பேட்டிங் திறமையை பல ஜாம்பவான்கள் புகழ்ந்து வருகின்றனர் . சம காலத்தில் சிறந்த வீரராக கோலி திகழ்கிறார் . இலக்கை விரட்டுவதில் கோலி சிறுத்தை போன்றவர் என பாகிஸ்தான் முன்னாள் வேகப்பந்து வீச்சாளர் ஷோயப் அக்தர் ஏற்கனவே புகழ்ந்திருந்தார் . இந்நிலையில் , தற்போது கோலியை ஆஸ்திரேலிய அணியின் முன்னாள் மாயாஜால சுழற்பந்து வீச்சாளரும் ராஜஸ்தான் அணியின் தலைமை பயிற்சியாளருமான ஷேன் வார்னே புகழ்ந்துள்ளார் . இதுதொடர்பாக கருத்து தெரிவித்துள்ள ஷேன் வார்னே , இரண்டாவது பேட்டிங் செய்து இலக்கை விரட்டும்போது கோலி அபாரமாக ஆடுகிறார் . இரண்டாவது பேட்டிங்கில் எத்தனை சதங்கள் ? இலக்கை விரட்டி வெற்றி காண்பதில் கோலி செய்த சாதனைகளை வேறு யாரும் செய்திருக்க முடியாது ; சச்சின் கூட செய்ததில்லை . நான் ஆடிய காலத்தில் சச்சினும் லாராவும் சிறந்த பேட்ஸ்மேன்கள் . அதேபோல் தற்போது கோலியும் டிவில்லியர்ஸும் சிறந்த பேட்ஸ்மேன்களாக திகழ்கிறார்கள் என ஷேன் வார்னே தெரிவித்தார் .


நடிகர் விஜய் சேதுபதி கதைகளுக்கு முக்கியத்துவம் கொடுக்கும் திரைப்படங்களை தேர்தெடுத்து நடிப்பவர் . இவர் நடித்தால் கண்டிப்பாக அந்த திரைப்படம் ஹிட் என்கிற எண்ணம் தமிழ் ரசிகர்களிடம் உண்டு . இந்நிலையில் கடந்த வாரம் , விஜய் சேதுபதி மற்றும் நடிகை காயத்ரி நடித்த " புரியாத புதிர் " திரைப்படம் வெளியானது . இந்த திரைப்படத்திற்கு ரசிகர்களிடம் நல்ல வரவேற்பு கிடைத்தாலும் அதிகமான திரையரங்குகளில் வெளியாகாததால் எதிர்பார்த்த வசூல் கிடைக்கவில்லை என தயாரிப்பு நிறுவனம் புலம்பி வருகிறதாம் . இந்த திரைப்படம் மிகவும் குறைவான திரையரங்குகளில் வெளியாக காரணம் . அஜித் நடித்த " விவேகம் " திரைப்படம் தான் . விவேகம் அனைத்து தரப்பினரிடமும் கலவையான விமர்சனங்களை பெற்றதால் , இரண்டாவது வாரத்தை விவேகம் தொடாது என நம்பி பல்வேறு சர்ச்சைகளை தாண்டி " புரியாத புதிர் " திரைப்படம் கடந்த வாரம் வெளியாகியது . ஆனால் விவேகம் திரைப்படம் தற்போது வரை அனைத்து திரையரங்கங்களிலும் நன்றாக ஓடிக்கொண்டிருப்பதால் , " விஜய் சேதுபதியின் " புரியாத புதிர் திரைப்படத்திற்கு நிறைய திரையரங்குகள் கிடைக்கவில்லை . இந்த நிலையை தவிர்க்க புரியாத புதிர் திரைப்படத்தை விஜய் சேதுபதி , சில நாட்களுக்கு பிறகு ரிலீஸ் செய்ய கோரி படக்குழுவிடம் தெரிவித்திருக்கலாம் என கோலிவுட் வட்டாரத்தி கிசுகிசுத்து வருகின்றனர் .


இந்திய சினிமாவையே பதறவைத்துவிட்டது நடிகை பாவனா காரில் கடத்தப்பட்டு பாலியல் வன்முறைக்கு ஆளாக்க பட்ட செய்தி . தற்போது இது குறித்து போலிஸார் , இதை செய்தது யார் . . . ? ? ? இந்த நிகழ்விற்கு பின்னல் யார் இருக்கின்றனர் என்கிற கோணத்தில் தீவிரமாக விசாரித்து வந்தனர் . ஏற்கனவே இதில் பாவனாவின் முன்னாள் கார் ஓட்டுனர் சம்பந்தப்பட்டது தெரியவந்து , இவர் தற்போது கோயமுத்தூரில் பதுங்கியிருப்பதாகவும் கூறப்படுகிறது . அவரை கண்டுபிக்க கேரளாவில் இருந்து கோயம்புத்தூருக்கு போலீசார் இங்கு விரைந்துள்ளனர் . இந்நிலையில் இந்த சம்பவத்தில் சம்பந்த பட்ட குற்றவாளியான சுனிலுக்கு சம்பவம் நடந்து , அவர் தலைமறைவான அன்று மட்டுமே அவரது மொபைலுக்கு 60 போன் கால்ஸ் வந்துள்ளது . இதில் 6 மலையாள திரைப்பிரபலங்களும் அடங்கும் என கூறப்படுகின்றது , அவர்கள் யார் , யார் என்பது விரைவில் தெரியவரும் என போலீசார் கூறுகின்றனர் . மேலும் திரைபிரபலன்கள் இதில் சம்பந்த பட்டார்களா . . . . பாவனாவை பழி வாங்குவதற்கு இப்படியொரு அசம்பாவிதம் அரங்கேறியது எனறும் விசாரணை முழு வீச்சில் நடைபெற்று வருகிறது .


காலா திரைப்படத்தை திரைப்படமாக மட்டும் பாருங்கள் என கருத்து தெரிவித்திருந்த பாஜக மாநில தலைவர் தமிழிசை சவுந்தரராஜனுக்கு நெட்டிசன்கள் பதிலடி கொடுத்து வருகின்றனர் . பா . ரஞ்சித் இயக்கத்தில் ரஜினிகாந்த் நடித்த காலா திரைப்படம் இன்று வெளியாகியிருக்கிறது . காவிரி மேலாண்மை வாரியம் அமைக்க வேண்டும் என ரஜினிகாந்த் கருத்து தெரிவித்திருந்ததால் , அவர் நடித்த காலா திரைப்படத்தை கர்நாடகாவில் திரையிட கன்னட அமைப்புகள் எதிர்ப்பு தெரிவித்து வருகின்றன . இதுதொடர்பாக கருத்து தெரிவித்த பாஜக மாநில தலைவர் தமிழிசை சவுந்தரராஜன் , காலா திரைப்படத்தை திரைப்படமாக மட்டும் பாருங்கள் என கன்னட அமைப்புகளை வலியுறுத்தியிருந்தார் . தமிழிசையின் இந்த கருத்திற்கு நெட்டிசன்கள் கடுமையாக பதிலடி கொடுத்து வருகின்றனர் . விஜய் நடிப்பில் வெளியான மெர்சல் திரைப்படத்தில் , ஜிஎஸ்டி மற்றும் பணமதிப்பு நீக்க நடவடிக்கைகள் குறித்த வசனங்களை நீக்குமாறு மிகவும் தீவிரமாக தமிழக பாஜக தலைவர்கள் வலியுறுத்தினர் . அதை ஒரு பெரிய பிரச்னையாகவே மாற்றினர் . இந்நிலையில் , மெர்சல் படத்தை வெறும் திரைப்படமாக மட்டும் நீங்கள் பார்த்திருக்க வேண்டியதுதானே ? என நெட்டிசன்கள் விமர்சித்து வருகின்றனர் . மேலும் எல்லா படங்களையுமே படங்களாக மட்டுமே பார்த்தால் நன்றாக இருக்கும் என்றும் படத்தை படமாக பார்த்தால் மட்டும் போதாது . நடிகர்களையும் நடிகர்களாக மட்டுமே பார்க்க வேண்டும் என்று பல கருத்துகளை நெட்டிசன்கள் பதிவிட்டு வருகின்றனர் .


மி டு புகாரில் சிக்கியவர்களில் 7பேர் இந்த ஆண்டு டிசம்பரில் நடைபெறும் கச்சேரிகளில் கலந்துகொள்ள சென்னை மியூசிக் அகாடமி தடை விதித்துள்ளது . பரபரப்பு கிளப்பிவரும் ‘மி டு’ புகார்களில் பிரபல சங்கீத வித்வான்களும் தப்பவில்லை . சின்மயி துவக்கி வைக்க , சில கர்நாடக சங்கீத பாடகிகளும் வித்வான்களால் நேரும் செக்ஸ் தொல்லைகளை வலைதளங்களில் பரப்ப ஆரம்பித்தனர் . இதில் அதிகம் அடிபட்டவர்களான என் . ரவிகிரண் , ஓ . எஸ் . தியாகராஜன் , மன்னார்குடி . ஈஸ்வரன் , ஸ்ரீமுஷ்ணம் வி ராஜாராவ் , நாகை ஸ்ரீராம் , ஆர் . ரமேஷ் , திருவாரூர் வைத்யநாதன் ஆகியோர் பெயர்களை வெளியிட்ட சென்னை மியூசிக் அகாடமி இவர்களில் யாருமே இந்த டிசம்பர் மாதக் கச்சேரிகளில் பங்கெடுக்க அனுமதிக்கப்படமாட்டார்கள் என்று திட்டவட்டமாக அறிவித்தது . இதை இன்று அறிவித்த மியூசிக் அகாடமியின் தலைவர் என் . முரளி , ‘மி டு’ இயக்கத்தை சென்னை மியூசிக் அகாடமி வரவேற்கிறது . இந்த புனித கலையின் பெயரைச்சொல்லிக் கொண்டு பாவகாரியங்களில் ஈடுபடுபவர்களைப் பார்த்து கண்ணை மூடிக்கொண்டிருக்க நாங்கள் விரும்பவில்லை’ என்று கறாராக அறிவித்தார் .


விவேக் வீட்டில் கள்ளத் துப்பாக்கிலாம் இல்லை என வருமான வரித்துறை புலனாய்வு பிரிவு இயக்குனர் முரளிக்குமார் தெரிவித்துள்ளார் . கடந்த 5 நாட்களாக நடந்த சோதனையில் , கணக்கில் வராத 1400 கோடி ரூபாய்க்கான ஆவணங்களும் முறைகேடான பணப்பரிமாற்றம் செய்ததற்கான ஆவணங்களும் போலி நிறுவனங்கள் தொடர்பான ஆவணங்களும் கைப்பற்றப்பட்டதாக தகவல்கள் வெளியாகியுள்ளன . சசிகலா தொடர்புடைய அனைவரிடமும் சோதனை நடத்தப்பட்டிருந்தாலும்கூட , இளவரசியின் மகன் விவேக்கை மையமாக வைத்தே தீவிர சோதனை மேற்கொள்ளப்பட்டது . சென்னை கோடம்பாக்கம் மகாலிங்கபுரத்தில் உள்ள விவேக்கின் வீட்டில் 5 நாட்களாக நடத்தப்பட்ட சோதனை நேற்று மாலை முடிவுக்கு வந்தது . விவேக்கின் வீட்டிலும் பல்வேறு ஆவணங்கள் கைப்பற்றப்பட்டன . விவேக்கின் பாஸ்போர்ட்டை வருமான வரி அதிகாரிகள் பறிமுதல் செய்துள்ளனர் . பாஸ்போர்ட் வைக்கப்பட்டிருந்த இடத்தில் 3 துப்பாக்கிகள் இருந்ததாகத் தகவல் வெளியாகியது . இந்திய ஆயுத சட்டத்தின்படி , ஒரு நபர் 2 துப்பாக்கிகள் வைத்துக்கொள்ளலாம் . ஆனால் , விவேக்கிடம் 3 துப்பாக்கிகள் இருந்துள்ளன . அனுமதி பெறாமல் சட்டவிரோதமாக ஒரு கள்ள துப்பாக்கி வைத்திருந்ததையும் வருமான வரித்துறையினர் கண்டுபிடித்துள்ளதாக தகவல்கள் வெளியாகியுள்ளன . ஆனால் விவேக் வீட்டில் கள்ளத் துப்பாக்கிலாம் இல்லை என வருமான வரித்துறை புலனாய்வு பிரிவு இயக்குனர் முரளிக்குமார் தெரிவித்துள்ளார் .


பிக் பாஸ் நிகழ்ச்சியில் நாளுக்கு நாள் ஜூலியின் அட்டகாசம் அதிகரித்துக்கொண்டு தான் இருக்கிறது . சின்ன பிக் பாஸ் ஆக்கப்பட்ட போட்டியாளர்கள் காயத்ரி மற்றும் ஆரவால் வெளியேற்றப்பட்ட ஜூலி இவர்கள் மீது செம கடுப்பில் இருக்கிறார் . இதனால் அடிக்கடி இவர் தான் ஒரு செவிலியர் என்பதை மறந்து தொகுப்பாளராக மாறி நிகழ்ச்சிகளை தொகுத்து வழங்க துவங்கி விடுகிறார் . அப்படி ரைசாவை பிடித்து வைத்துக்கொண்டு நீங்கள் சின்ன பாஸ் ஆக மாறினால் என்ன செய்திருப்பீர்கள் என கூறி ஒரு சில கேள்விகளை அவரிடம் கேட்டார் . முதலாவதாக நீங்கள் நேற்றைய தினம் சின்ன பிக் பஸ்ஸாக இருந்திருந்தால் உங்களுடைய வேலையாளாக யாரை தேர்தெடுத்திருப்பீர்கள் என கேட்டார் அதற்கு ரைசா ஜூலி என கூறினார் காரணம் அனைத்து வேலைகளையும் மிகவும் பொறுப்பாக ஜூலி செய்வர் என தெரிவித்தார் . அடுத்ததாக யார் இங்கு மிகவும் சோம்பேறி என ஜூலி கேள்வி எழுப்பியதும் அதற்கு ரைசா ஓவியா என்று கூறினார் . இந்த வீட்டை விட்டு நீங்கள் வெளியே அனுப்பும் ஆள் யார் என கேட்க அதற்கு கணேஷ் என்று பதில் கொடுத்தார் . மேலும் யாரை நீங்கள் சேவ் பண்ணனும் என்று நினைப்பீர்கள் யாரை எலிமினேட் செய்யவேண்டும் என நினைப்பீர்கள் என கேட்டதற்கு . ஒரு வேலை நான் சக்தியை சேவ் செய்ய நினைத்திருப்பேன் என்றும் , வையாபுரி வீட்டுக்கு போக ஆசைப்படுவதால் அவரை எலிமினேட் செய்ய சொல்வேன் என்று கூறியதும் . ஒரு கேள்வியை மிகவும் பர்சனலாக உங்களிடம் கேட்கிறேன் என கூறிய ஜூலி . . . இந்த வீட்டில் உள்ள அனைத்து போட்டியாளர்களை நிற்கவைத்து மிகவும் வலிமையாக கன்னத்தில் அறையச்சொன்னால் யாரை அடிப்பீர்கள் என கேட்டதற்கு ரைசா ஜூலி எதிர்பார்த்ததுபோல ஓவியாவின் பெயரை கூறினார் .


நடிகர் விஜய் சேதுபதி தன்னுடன் நடித்த நடிகைகளுக்கு சிபாரிசு செய்து அடுத்த படங்களிலும் நடிக்க வாய்ப்புக் கொடுப்பார் . அந்த வகையில் இவருடைய சிபாரிசசை பெற்று , முன்னணி நடிகைகளில் ஒருவராக இருப்பவர் நடிகை ஐஸ்வர்யா ராஜேஷ் என்பது பலருக்கும் தெரிந்திருக்க வாய்ப்பு உண்டு . இந்நிலையில் இவரின் சிபாரிசால் நடிகை மடோனா சேபஸ்டீன் தற்போது ' ஜிங்கா ' படத்தில் நடிக்க கமிட் ஆகியுள்ளார் . ' பிரேமம் ' படத்தின் மூலம் மலையாள சினிமாவில் அறிமுகமான மடோனா , நடிகர் விஜய் சேதுபதிக்கு ஜோடியாக ' காதலும் கடந்து போகும் ' படத்தில் அறிமுகமானார் . இந்த படத்தை தொடர்ந்து , தனுஷ் இயக்கி நடித்த ' பவர் பாண்டி ' , மற்றும் ' கவண் ' ஆகிய படங்களில் நடித்தார் . தற்போது பட வாய்புகள் இல்லாமல் இருந்த இவருக்கு விஜய் சேதுபதி சிபாரிசு செய்து ' ஜிங்கா ' படத்தில் இரண்டாவது கதாநாயகியாக நடிக்கும் வாய்ப்பை பெற்று தந்துள்ளதாக கூறப்படுகிறது . இதன் மூலம் மூன்றாவது முறையாக விஜய் சேதுபதி படத்தில் நடிக்கிறார் மடோனா , இயக்குனர் கோகுல் இயக்கி வரும் இந்த படத்தில் வெளிநாட்டில் வசிக்கும் டானாக நடிக்கிறார் விஜய் சேதுபதி . ' வனமகன் ' படத்தில் நடித்த நடிகை சாயிஷா கதாநாயகியாக நடிக்கிறார் என்பது குறிப்பிடத்தக்கது .


துருக்கியில் நடந்த ஜிம்னாஸ்டிக்ஸ் உலகக்கோப்பை போட்டியில் இந்தியாவின் நட்சத்திர வீராங்கனை தீபா கர்மாகர் தங்கப்பதக்கத்தை கைப்பற்றி சாதனை படைத்துள்ளார் அவர் . காயத்தில் இருந்து மீண்டு 2 ஆண்டுகளுக்குப் பின் பங்கேற்ற தீபா கர்மாகர் பெறும் முதல் தங்கம் இதுவாகும் . துருக்கியில் உள்ள மெர்சின் நகரில் , எப்ஐஜி ஆர்டிஸ்டிக் ஜிம்னாஸ்டிக்ஸ் உலகக்கோப்பைப் போட்டி நடந்தது . இதில் பங்கேற்ற இந்திய வீராங்கனை தீபா கர்மாகர் சிறப்பாக செயல்பட்டு 14.150 புள்ளிகள் பெற்று தங்கம் வென்றார் . தகுதிச்சுற்றில் 13.400 புள்ளிகள்பெற்று முதலிடம் பெற்றார் கர்மாகர் . கடந்த 2016 - ம் ஆண்டு ரியோ ஒலிம்பிக்ஸ் போட்டியில் முதல் முறையாக இந்தியாவின் சார்பில் பங்கேற்ற கர்மாகர் 4 - வது இடத்தைக் கைப்பற்றினார் . திரிபுரா மாநிலத்தைச் சேர்ந்த 24வயதான தீபா கர்மாகர் , உலகக் கோப்பைப் போட்டியில் பெறும் முதல் தங்கப்பதக்கமாகும் . தீபா கர்மாகருடன் அவரின் பயிற்சியாளர் பிஷேஸ்வர் நந்தி உடன் சென்றார் . ரியோ ஒலிம்பிக் போட்டிக்கு பின் தீபாவுக்கு முழங்காலில் அறுவை சிகிச்சை செய்து கொண்டு 2 ஆண்டுகள் வரை ஓய்வு ; பயிற்சிக்குப்பின் , ஆஸ்திரேலியாவின் கோல்ட் கோஸ்ட் நகரில் நடந்த காமென்வெல்த் போட்டியில்பங்கேற்றார் . அதில் தீபா தங்கம் வெல்வார்என பெரிதும் எதிர்பார்க்கப்பட்ட நிலையில் அது கிட்டவில்லை . இந்நிலையில் , உலகக்கோப்பையில் தங்கம் வென்று அசத்தியுள்ளார் . அடுத்து நடைபெறவுள்ள ஆசியக் கோப்பைப் போட்டியில் இந்திய ஜிம்னாஸ்டிக் அணியில் தீபா கர்மாகரும் இடம் பெற்றுள்ளார் .


தனியார் தொலைக்காட்சி ஒன்றில் பெண்கள் குறித்து சர்ச்சைக்குரிய வகையில் பேசிய ஹர்திக் பாண்டியாவிற்கு இரண்டு போட்டிகளில் தடை விதிக்கப்பட வாய்ப்புள்ளதாக தகவல்கள் தெரிவிக்கின்றன . இந்திய அணியின் ஆல்ரவுண்டர் ஹர்திக் பாண்டியா மற்றும் டாப் ஆர்டர் பேட்ஸ்மேன் ராகுல் ஆகிய இருவருமே ஆஸ்திரேலியாவுக்கு எதிரான ஒருநாள் தொடருக்கான இந்திய அணியில் இடம்பெற்றுள்ளனர் . 3 போட்டிகள் கொண்ட ஒருநாள் தொடர் வரும் 12ம் தேதி தொடங்குகிறது . ஜனவரி 12,15,18 ஆகிய தேதிகளில் ஒருநாள் போட்டிகள் நடக்க உள்ளன . இந்நிலையில் , ஹர்திக் பாண்டியாவும் ராகுலும் சர்ச்சையில் சிக்கினர் . சிறந்த நண்பர்களான இவர்கள் இருவரும் , காஃபி வித் கரண் நிகழ்ச்சியில் கலந்துகொண்டு பல விஷயங்களை பகிர்ந்துகொண்டனர் . அப்போது தனது அந்தரங்க சம்பவங்களை பகிர்ந்துகொண்ட ஹர்திக் பாண்டியா , சில பாலிவுட் நடிகைகளுடனான உறவு குறித்தும் பேசினார் . பெண்கள் குறித்து சர்ச்சைக்குரிய வகையில் ஹர்திக் பாண்டியா பேசியது , பெரும் சர்ச்சையை கிளப்பியது . ராகுலும் சில சம்பவங்களை பகிர்ந்துகொண்டார் . இந்த சம்பவம் இவர்கள் பேசிய சர்ச்சைக்குரிய கருத்துகளுடன் நில்லாமல் , கிரிக்கெட் அல்லாத நிகழ்ச்சியில் கலந்துகொண்டது குறித்த சர்ச்சையையும் கிளப்பியது . இந்த சம்பவம் குறித்து 24 மணி நேரத்தில் விளக்கமளிக்க வேண்டும் என ஹர்திக் பாண்டியா மற்றும் ராகுல் ஆகிய இருவருக்கும் பிசிசிஐ - யின் நிர்வாகக்குழு நோட்டீஸ் அனுப்பியது . இதையடுத்து இந்த சம்பவத்திற்கு வருத்தம் தெரிவித்து ஹர்திக் பாண்டியா மன்னிப்பு கேட்டார் . நிகழ்ச்சியின் போக்கிற்கு ஏற்றவகையில் பதிலளித்தேனே தவிர , யாருடைய மனதையும் புண்படுத்துவதற்காக அல்ல என்று விளக்கமளித்த ஹர்திக் , பகிரங்கமாக மன்னிப்பும் கோரினார் . ஆனாலும் ஹர்திக் பாண்டியாவின் விளக்கத்தில் திருப்தியடையாத பிசிசிஐ நிர்வாகக்குழு தலைவர் வினோத் ராய் , ஹர்திக் பாண்டியா மற்றும் ராகுல் ஆகிய இருவருக்கும் 2 போட்டிகளில் ஆட தடை விதிக்குமாறு பிசிசிஐ - யிடம் பரிந்துரைத்துள்ளார் . இந்த தகவலை பிடிஐ செய்தி நிறுவனத்துக்கு நேற்று அளித்த பேட்டியில் வினோத் ராய் தெரிவித்திருந்தார் . நிர்வாகக்குழு உறுப்பினர் டயானா எடுல்ஜியும் இருவருக்கும் 2 போட்டிகளில் தடை விதிக்கக் கோரியிருந்தார் . இருவருக்கும் தடை விதிப்பது தொடர்பாக பிசிசிஐ நிர்வாகிகள் ஆலோசித்துவருகின்றனர் . தடை தொடர்பான அதிகாரப்பூர்வ தகவல்கள் எதுவும் வரவில்லை . எனினும் ஹர்திக் பாண்டியாவிற்கு இரண்டு போட்டிகளில் ஆட தடை விதிக்கப்படும் என தெரிகிறது . அதேநேரத்தில் ராகுல் தடையிலிருந்து தப்ப வாய்ப்புள்ளதாகவும் அவருக்கு எச்சரிக்கை மட்டும் விடுக்கப்பட உள்ளதாகவும் தகவல்கள் வெளியாகியுள்ளன .


தேசிய அளவிலான ஜூனியர் கராத்தே போட்டியில் தமிழகத்திற்கு ஐந்து தங்கப் பதக்கங்களை பெற்றுத் தந்துள்ளனர் தமிழக வீரர் , வீராங்கனைகள் . தேசிய அளவிலான ஜூனியர் கராத்தே போட்டி டெல்லி தால்கடோரா உள் விளையாட்டு அரங்கில் நடைபெற்றது . இதில் , தேசிய அளவிலான ஜூனியர் கராத்தே போட்டியில் தமிழக மாணவர்கள் பங்கேற்று ஐந்து தங்கப் பதக்கங்கள் வென்றனர் . மத்திய விளையாட்டுத் துறை அமைச்சகத்துடன் இணைந்து இந்திய கராத்தே சங்கம் ஏற்பாடு செய்திருந்த தேசிய அளவிலான ஜூனியர் கராத்தே போட்டி வியாழக்கிழமை ( மே 11 ) தொடங்கி சனிக்கிழமையுடன் நிறைவடைந்தது . இந்தப் போட்டியில் 35 மாநிலங்களைச் சேர்ந்த 21 வயதுக்குள்பட்ட 1,700 இளம் கராத்தே வீரர்கள் , வீராங்கனைகள் உள்பட சுமார் 2,500 பேர் பங்கேற்றனர் . மொத்தம் 82 பிரிவுகளில் போட்டிகள் நடைபெற்றன . இதில் , 55 கிலோ எடைப் பிரிவு கராத்தே போட்டியில் சென்னை சைதாப்பேட்டையை சேர்ந்த கெளசிக் அரவிந்த் , சேலம் பிரியங்கா , 45 கிலோ பிரிவில் சேலம் சந்தோஷ் , ஸ்ரீஹரி மற்றும் 25 கிலோ பிரிவில் கோவையை சேர்ந்த 10 வயது சிறுமி ஹரிதா ஆகியோர் தங்கப் பதக்கங்களை வென்றனர் . கோவையைச் சேர்ந்த அரவிந்த் , நரேன் நல்லசாமி ஆகியோர் வெள்ளி வென்றனர் . கோவையைச் சேர்ந்த சாய் குந்தவி , தக்ஷதா , சந்தோஷ் கமல் , ஆகாஷ் , நாகேந்திரா , அக்ஷய் சுபிஷா , புதுச்சேரியைச் சேர்ந்த திருஞானவேல் ஆகியோர் வெண்கலம் வென்றனர் . தேசிய ஜூனியர் கராத்தே போட்டியில் மேற்கு வங்கம் 8 தங்கப் பதக்கங்களுடன் முதலிடமும் , மத்தியப் பிரதேசம் , டெல்லி , ஹரியாணா அணிகள் தலா 7 தங்கப் பதக்கங்களுடன் 2 - ஆவது இடமும் , தமிழகம் 5 தங்கப் பதங்கங்களுடன் 5 - ஆவது இடமும் பிடித்துள்ளன . இதில் இந்திய கராத்தே சங்கத்தின் தலைவர் கராத்தே ஆர் . தியாகராஜன் , இந்திய கராத்தே சங்கத்தின் பொதுச் செயலாளர் பரத் சர்மா , பொருளாளர் பீராஃப் வாட்சா , இந்திய காரத்தே சங்கத்தின் செய்தித் தொடர்பாளர் ரவி ராஜன் உள்ளிட்டோர் பங்கேற்றனர் .


தமிழ்நாடு புதுச்சேரி , கர்நாடகா ஆகிய மாநிலங்களில் உள்ள சசிகலா உறவினர்களுக்கு சொந்தமான 187 இடங்களில் வருமான வரித்துறை அதிகாரிகள் நேற்று சோதனை நடத்தினர் . இந்த சோதனையை 200 கார்களில் வந்த 1800 வருமான வரித்துறை அதிகாரிகள் மேற்கொண்டு வருகின்றனர் . தில்லி , புனே , ஹைதராபாத் , பெங்களூர் , கொச்சி என பல இடங்களில் இருந்தும் வருமான வரித்துறை அதிகாரிகள் இதற்காக வந்தனர் . பணப் பரிவர்த்தனைக்கு கணக்கு காட்ட , பெயரளவுக்கு போலியாக செயல்பட்டு வந்த 2 லட்சத்திற்கும் மேற்பட்ட நிறுவனங்கள் கண்டறியப்பட்டதின் அடிப்படையிலேயே வருமான வரி சோதனைக்கு தேவையான விவரங்கள் திரட்டப்பட்டதாக அதிகாரிகள் தெரிவித்தனர் . டிடிவி தினகரன் , திவாகரன் , விவேக் , நடராஜன் , மகாதேவன் , விவேக் - ன் சகோதரி கிருஷ்ணபிரியா , ஜெயலலிதாவுக்கு சிகிச்சை அளித்த டாக்டர் சிவக்குமார் , டாக்டர் வெங்கடேஷ் , ஜெயலலிதாவின் வழக்கறிஞர் செந்தில் , விவேக்கின் மாமனார் , மணல் ஒப்பந்தக்காரர் ஆறுமுக சாமி , மேலும் , காற்றாலை நிறுவனங்கள் , சுரானா குழுமம் , புதுச்சேரியில் லட்சுமி குரூப் உள்ளிட்ட இடங்களில் வருமான வரித்துறையினர் சோதனை நடத்தி வருகின்றனர் . மன்னார்குடியில் உள்ள திருவாரூர் மாவட்ட செயலாளர் எஸ் . காமராஜ் , முன்னாள் கவுன்சிலர் ராசுப்பிள்ளை , அக்ரி ராஜேந்திரன் , தினகரன் வீடு , திவாகரன் வீடு , திவாகரனின் கல்லூரியில் வேலை பார்க்கும் ஊழியர்கள் , பேராசிரியர் அன்புக்கரசி , தினகரன் ஆதரவாளர் சித்தார்த்தன் , பிரம்மா பிளக்ஸ் செல்வம் ஆகியோரது வீடுகளில் வருமான வரித்துறையினர் சோதனை நடத்தினர் . இதைதொடர்ந்து திவாகரனுக்கு சொந்தமான மகளிர் கலைக்கல்லூரி விடுதியில் இரவு 9 மணியளவில் ஒவ்வொரு அறையாக சோதனையிட்டனர் . இதற்கு கல்லூரி மாணவிகள் மத்தியில் கடும் எதிர்ப்பு எழுந்தது . இதனையடுத்து சோதனையை இன்று தொடர வருமான வரித்துறையினர் முடிவு செய்துள்ளனர் . நேற்று காலை 7 மணிக்கு சுமார் 187 இடங்களில் துவங்கிய வருமான வரிசோதனை 40 இடங்களில் மட்டுமே தற்போது நிறைவு பெற்றுள்ளது . மீதமுள்ள 147 இடங்களிலும் வருமான வரித்துறையினரின் சோதனை தொடர்ந்து வருகிறது .


கோவை தனியார் கல்லூரி நிகழ்ச்சி ஒன்றில் கலந்து கொண்ட இசைஞானி இளையராஜா விசில் அடித்த மாணவர்களைப் பார்த்து கடவுள் நம்பிக்கையில்லா கம்யூனிஸ்டுகள் என்று கடிந்து கொண்டார் . கோவை மாவட்டம் , பீளமேடு பகுதியில் பி . எஸ் . ஜி . தொழில்நுட்ப கல்லூரி இயங்கி வருகிறது . இந்த கல்லூரியில் , இளையராஜாவுடன் ஒரு இசைமாலை என்ற நிகழ்ச்சி ஏற்பாடு செய்யப்பட்டிருந்தது . இதற்காக இளையராஜா , கோவைக்கு சென்றார் . அப்போது நடந்த நிகழ்ச்சியில் , மேடையேறிய மாணவர்கள் , இளையராஜாவை புகழ்ந்து பாடல்களைப் பாடினர் . இசையமைப்பாளர் இளையாஜாவைப் பார்த்த மாணவர்கள் உற்சாக மிகுதியில் விசில் அடித்துக் கொண்டே இருந்தார்கள் . இதன் பின்னர் , மாணவர்கள் மத்தியில் இளையராஜா பேசினார் . 1974 ஆம் ஆண்டு மூகாம்பிகை கோயிலுக்கு தான் சென்றது பற்றி பேசினார் . இளையராஜாவை பார்த்த உற்சாகத்தில் மாணவர்கள் தொடர்ந்து விசில் அடித்துக் கொண்டே இருந்தனர் . மாணவர்கள் தொடர்ந்து விசில் அடித்துக் கொண்டே இருந்ததால் ஒரு கட்டத்தில் இளையராஜா கோபமடைந்தார் . அப்போது அவர் மாணவர்களைப் பார்த்து , கடவுள் நம்பிக்கை இல்லாத கம்யூனிஸ்டுகள் என்று கூறியுள்ளார் . அதன் பின்னர் , பல்வேறு பாடல்களை இளையராஜா பாடினார் . இசை , பாடல் எழுதுவது , இசைகோர்ப்பு உள்ளிட்ட பல விஷயங்களை அவர்களுடன் பகிர்ந்து கொண்டார் . மாணவர்களைப் பார்த்து கம்யூனிஸ்ட் என்று கூறிய இளையராஜா , திரைக்கு வரும் முன்பு கம்யூனிஸ்ட் கட்சியில் இருந்தவர்தான் . அவரது சகோதரருடைய கட்சி பிரச்சார மேடைகளில் பாடல்களைப் பாடி வந்தவர் . திரையுலகுக்கு வந்த பின்னர் , அவரது ஒவ்வொரு பாடலுக்கும் ரசிகர்கள் போட்ட விசிலே அங்கீகாரமாக அமைந்தது . ஆனால் , அந்த விசில் சத்தம் கிடைக்காமலே போயிருந்தால் இன்று இளையராஜா ஏது ?


ஏதோ தப்பா படுது ! ’ - ஸ்ரீதேவி மறைவுக்கு முன் அமிதாப் பச்சன் பதிந்த ட்வீட் ஸ்ரீதேவி மறைவுக்கு சில நிமிடங்கள் முன் பாலிவுட் சூப்பர் ஸ்டார் அமிதாப் பச்சன் பகிர்ந்த ட்வீட் வைரலாகி வருகிறது . நேற்று முன்தினம் , துபாய் நேரப்படி 11.30 மணியளவில் நடிகை ஸ்ரீதேவியின் உயிர் பிரிந்ததாக அவரின் குடும்பத்தினர் தெரிவித்துள்ளனர் . ஸ்ரீதேவி மறைவு செய்தி இந்திய நேரப்படி 3 மணியளவில்தான் ஊடகங்களில் வெளியானது . ஆனால் நேற்று முன்தினம் 1.15 மணியளவில் நடிகர் அமிதாப் பச்சன் தன் டிவிட்டர் பக்கத்தில் ‘ஏதோ தப்பா படுது . . வித்தியாசமான பதட்டம் நிலவுகிறது . . ஏன் என்று தெரியவில்லை’ என்று குறிப்பிட்டுள்ளார் . Here ' s what he tweeted : “Na jaane kyun , ek ajeeb si ghabrahat ho rahi hai ( Don’t know why , there’s a weird anxiety ) ” அவர் ட்வீட் செய்த அடுத்த சில நிமிடங்களில் ஸ்ரீதேவி மறைவு செய்தி வெளியானது . இதனையடுத்து அமிதாப் பச்சனின் ட்விட்டர் பதிவை நெட்டிசன்கள் அதிகம் பகிர்ந்து வருகின்றனர் . ’ஸ்ரீதேவியின் மறைவுப் பற்றி அமிதாப் பச்சனின் ஆறாம் உணர்வுக்கு முன்பே தெரிந்திருக்கிறது’ , ’இதை நம்பவே முடியவில்லை’ என்று நெட்டிசன்ஸ் ரீட்வீட் செய்து வருகின்றனர் .


ஆஸ்திரேலியாவுக்கு எதிரான கடைசி டெஸ்ட் போட்டியில் , முதல் இன்னிங்ஸை முடிப்பதற்கு முந்தைய சில ஓவர்களில் ரிஷப் பண்ட்டும் ஜடேஜாவும் ஆஸ்திரேலியாவின் பந்துவீச்சை அடித்து துவம்சம் செய்துவிட்டனர் . ஆஸ்திரேலியாவுக்கு எதிரான கடைசி டெஸ்ட் போட்டி சிட்னியில் நடந்துவருகிறது . இந்த போட்டியில் டாஸ் வென்று முதலில் பேட்டிங் ஆடிய இந்திய அணி 622 ரன்களுக்கு முதல் இன்னிங்ஸை டிக்ளேர் செய்தது . இந்திய அணியின் பேட்டிங் அபாரமாக இருந்தது . ராகுல் வழக்கம்போல ஏமாற்றினாலும் மயன்க் அகர்வாலும் புஜாராவும் சிறப்பாக ஆடினர் . 77 ரன்களில் ஆட்டமிழந்த மயன்க் , சதமடிக்கும் வாய்ப்பை தவறவிட்டார் . இதையடுத்து கோலி 23 ரன்களிலும் ரஹானே 18 ரன்களிலும் ஆட்டமிழந்தனர் . எனினும் மறுமுனையில் சிறப்பாக ஆடிய புஜாரா , டெஸ்ட் அரங்கில் தனது 18வது சதத்தையும் இந்த தொடரில் 3வது சதத்தையும் பூர்த்தி செய்தார் . அவருக்கு நல்ல ஒத்துழைப்பு கொடுத்து ஆடிய ஹனுமா விஹாரி இன்றைய இரண்டாம் நாள் ஆட்டம் தொடங்கிய சிறிது நேரத்திலேயே விஹாரி ஆட்டமிழந்தார் . விஹாரி 42 ரன்கள் எடுத்தார் . சதத்திற்கு பிறகும் சிறப்பாக ஆடி இரட்டை சதத்தை நோக்கி பயணித்த புஜாரா , 193 ரன்களில் ஆட்டமிழந்து இரட்டை சதத்தை தவறவிட்டார் . புஜாரா ஆட்டமிழந்த பிறகு , அவர் விட்டுச்சென்ற பணியை செவ்வனே செய்தார் ரிஷப் பண்ட் . ரிஷப் பண்ட்டுக்கு ஜடேஜா நல்ல ஒத்துழைப்பு கொடுத்து ஆடினார் . ரிஷப் பண்ட் தனது 2வது சர்வதேச சதத்தை பூர்த்தி செய்தார் . அதன்பிறகு ஆஸ்திரேலிய பவுலிங்கை அடித்து நொறுக்கினார் . ஜடேஜாவும் அரைசதம் கடந்த பிறகு பவுண்டரிகளாக விளாசினார் . இரண்டாம் நாளான இன்றைய ஆட்டத்தின் மூன்றாவது செசனில் ரிஷப்பும் ஜடேஜாவும் ஆஸ்திரேலிய பவுலிங்கின் மீது ஆதிக்கம் செலுத்தி பவுண்டரிகளாக அடித்து ஆடினர் . இந்த ஜோடி 7வது விக்கெட்டுக்கு 204 ரன்களை விரைவாக குவித்தது . அபாரமாக ஆடிய ரிஷப் பண்ட் 150 ரன்களை கடந்தார் . சதத்தை நோக்கி சென்ற ஜடேஜா , 81 ரன்களில் ஆட்டமிழக்க , முதல் இன்னிங்ஸை டிக்ளேர் செய்தார் கேப்டன் கோலி . 7 விக்கெட் இழப்பிற்கு 622 ரன்களை குவித்த நிலையில் , முதல் இன்னிங்ஸை இந்திய அணி டிக்ளேர் செய்தது . இதுதான் ஆஸ்திரேலியாவில் இந்திய அணி குவித்த இரண்டாவது அதிகபட்ச ஸ்கோர் . ரிஷப் பண்ட் 159 ரன்களுடன் கடைசிவரை ஆட்டமிழக்காமல் இருந்தார் .


இந்தியாவுக்கு எதிரான 5 - ஆவது மற்றும் கடைசி டெஸ்ட் கிரிக்கெட் போட்டியின் முதல் நாளில் இங்கிலாந்து அணி தனது முதல் இன்னிங்ஸில் 90 ஓவர்களில் 4 விக்கெட் இழப்புக்கு 284 ஓட்டங்கள் எடுத்துள்ளது . மொயீன் அலி 222 பந்துகளில் 12 பவுண்டரிகளுடன் 120 ஓட்டங்கள் குவித்து களத்தில் உள்ளார் . ஜோ ரூட் 144 பந்துகளில் 10 பவுண்டரிகளுடன் 88 ஓட்டங்கள் குவித்தார் . ஜோ ரூட்டுடன் இணைந்து 3 - ஆவது விக்கெட்டுக்கு 146 ஓட்டங்கள் குவித்த மொயீன் அலி , ஜானி பேர்ஸ்டோவுடன் இணைந்து 4 - ஆவது விக்கெட்டுக்கு 86 ஓட்டங்கள் குவித்தார் . சென்னையில் வெள்ளிக்கிழமை தொடங்கிய இந்தப் போட்டியில் , இந்திய அணியில் இரு மாற்றங்கள் செய்யப்பட்டிருந்தன . புவனேஸ்வர் குமார் , ஜெயந்த் யாதவ் ஆகியோருக்குப் பதிலாக இஷாந்த் சர்மா , அமித் மிஸ்ரா ஆகியோர் சேர்க்கப்பட்டுள்ளனர் . கடந்த போட்டியில் 9 - ஆவது வீரராக களமிறங்கி சதமடித்த ஜெயந்த் யாதவ் , கடைசி நேரத்தில் காயம் காரணமாக போட்டியிலிருந்து விலகினார் . இங்கிலாந்து அணியில் , காயமடைந்த ஜேம்ஸ் ஆண்டர்சனுக்குப் பதிலாக லியாம் டெளசன் சேர்க்கப்பட்டுள்ளார் . வேகப்பந்து வீச்சாளர் ஸ்டூவர்ட் பிராட் காயத்திலிருந்து குணமடைந்ததைத் தொடர்ந்து இந்தப் போட்டியில் களமிறங்கினார் . இதனால் கிறிஸ் வோக்ஸ் நீக்கப்பட்டார் . டாஸ் வென்று முதலில் பேட் செய்த இங்கிலாந்து அணியில் கேப்டன் அலாஸ்டர் குக்கும் , ஜென்னிங்ஸும் தொடக்க வீரர்களாக களமிறங்கினர் . கடந்த போட்டியில் சதமடித்த ஜென்னிங்ஸ் , இதில் 1 ஓட்டம் மட்டுமே எடுத்த நிலையில் இஷாந்த் சர்மா பந்துவீச்சில் விக்கெட் கீப்பர் பார்த்திவ் படேலிடம் கேட்ச் ஆனார் . இதையடுத்து ஜோ ரூட் களமிறங்க , கேப்டன் குக் 10 ரன்கள் சேர்த்த நிலையில் ஜடேஜா பந்துவீச்சில் ஸ்லிப்பில் நின்ற கேப்டன் கோலியிடம் கேட்ச் ஆனார் . அப்போது இங்கிலாந்து அணி 2 விக்கெட் இழப்புக்கு 21 ரன்கள் எடுத்திருந்தது . இதன்பிறகு ஜோ ரூட்டுடன் இணைந்தார் மொயீன் அலி . இந்த ஜோடி அசத்தலாக ஆட , இங்கிலாந்து அணி சரிவிலிருந்து மீண்டது . தொடர்ந்து சிறப்பாக ஆடிய ஜோ ரூட் 91 பந்துகளில் அரை சதமடிக்க , 38 - ஆவது ஓவரில் 100 ஓட்டங்களை எட்டியது இங்கிலாந்து . ஆரம்பத்தில் நிதானமாக ஆடிய மொயீன் அலி , பின்னர் வேகமாக ரன் சேர்க்க ஆரம்பித்தார் . தொடர்ந்து சிறப்பாக ஆடிய மொயீன் அலி , " டிரிங்க்ஸ் ' இடைவேளைக்குப் பிறகு 111 பந்துகளில் அரை சதத்தை எட்டினார் . இóந்திய பெளலர்களை தொடர்ந்து சோதித்த இந்த ஜோடி , இங்கிலாந்து அணி 167 ஓட்டங்களை எட்டியபோது பிரிந்தது . சதமடிப்பார் என எதிர்பார்க்கப்பட்ட ஜோ ரூட் 88 ரன்கள் எடுத்த நிலையில் ஜடேஜா பந்துவீச்சில் பார்த்திவ் படேலிடம் கேட்ச் ஆனார் . ஆனால் நடுவர் அவுட் கொடுக்கவில்லை . இதையடுத்து டிஆர்எஸ் மூலம் மூன்றாவது நடுவரை அணுகினார் கோலி . டி . வி . ரீபிளேயில் ஜோ ரூட் அவுட்டா , இல்லையா என்பதை கண்டறிவது கடினமாக இருந்தது . எனினும் அவருக்கு அவுட் கொடுக்கப்பட்டது . இதனால் விரக்தியோடு வெளியேறினார் ஜோ ரூட் . இந்த ஜோடி 3 - ஆவது விக்கெட்டுக்கு 146 ஓட்டங்கள் குவித்தது . இதையடுத்து மொயீன் அலியுடன் ஜோடி சேர்ந்தார் விக்கெட் கீப்பர் ஜானி பேர்ஸ்டோவ் . இந்த ஜோடியும் சிறப்பாக ஆட , 68 ஓவர்களில் 200 ஓட்டங்களை எட்டியது இங்கிலாந்து . அசத்தலாக ஆடிய பேர்ஸ்டோவ் , ஜடேஜா ஓவரில் இரு சிக்ஸர்களையும் , அஸ்வின் ஓவரில் ஒரு சிக்ஸரையும் விளாசி , ஆட்டத்தில் விறுவிறுப்பை ஏற்படுத்தினார் . தொடர்ந்து சிறப்பாக ஆடிய பேர்ஸ்டோவ் , ஒரு ஓட்டத்தில் அரை சதமடிக்கும் வாய்ப்பை நழுவவிட்டார் . 90 பந்துகளைச் சந்தித்த அவர் 3 சிக்ஸர்களுடன் 49 ஓட்டங்கள் எடுத்த நிலையில் கே . எல் . ராகுலிடம் கேட்ச் ஆனார் . இதையடுத்து களமிறங்கிய பென் ஸ்டோக்ஸ் தடுப்பாட்டம் ஆட , மறுமுனையில் அசத்தலாக ஆடிய மொயீன் அலி 203 பந்துகளில் சதத்தை எட்டினார் . இது டெஸ்ட் போட்டியில் அவர் அடித்த 5 - ஆவது சதம் . முதல் நாள் ஆட்டநேர முடிவில் இங்கிலாந்து அணி 90 ஓவர்களில் 4 விக்கெட் இழப்புக்கு 284 ஓட்டங்கள் எடுத்துள்ளது . மொயீன் அலி 120 , பென் ஸ்டோக்ஸ் 5 ஓட்டங்களுடன் களத்தில் உள்ளனர் . இந்தியத் தரப்பில் ஜடேஜா 3 விக்கெட்டுகளை வீழ்த்தியுள்ளார் .


சாம்பியன்ஸ் லீக் கால்பந்து போட்டியில் ரியல் மாட்ரிட் அணி காலிறுதி ஆட்டத்துக்கு முன்னேறியது . சாம்பியன்ஸ் லீக் கால்பந்து போட்டி பிரான்ஸின் பாரீஸ் நகரில் நடைபெற்றது . இதன் காலிறுதிக்கு முந்தைய ஆட்டத்தில் 2 - வது பகுதி ஆட்டத்தில் ரியல் மாட்ரிட் அணி 2 - 1 என்ற கோல் கணக்கில் பாரீஸ் செயின்ட் ஜெர்மெயின் அணியை வென்றது . ரியல் மாட்ரிட் அணி முதல் பகுதி ஆட்டத்தில் 3 - 1 என்ற கோல் கணக்கில் வென்றிருந்தது . இரு ஆட்டங்களிலும் முன்னிலை பெற்றதை அடுத்து ரியல் மாட்ரிட் காலிறுதிக்கு முன்னேறியது . ரியல் மாட்ரிட் அணிக்கான கோல்களை கிறிஸ்டியானோ ரொனால்டோவும் , பாரீஸ் அணிக்கான கோலை எடின்சன் கவானியும் அடித்தனர் . இதில் ரொனால்டோ அடித்த முதல் கோல் , சாம்பியன்ஸ் லீக் போட்டியில் ரியல் மாட்ரிட் அணிக்கான அவரது 100 - ஆவது கோல் ஆகும் . பாரீஸ் அணியின் நட்சத்திர வீரர்களில் ஒருவரான நெய்மர் காயம் காரணமாக இந்த ஆட்டத்தில் கலந்து கொள்ளவில்லை என்பது குறிப்பிடத்தக்கது .


மலேசியாவில் நடந்து வரும் அஸ்லான் ஷா ஹாக்கி போட்டியில் , இன்று நடந்த லீக் ஆட்டத்தில் , உலக சாம்பியன் ஆஸ்திரேலிய அணியிடம் 3 - 1 என்ற கோல் கணக்கில் தோல்விகண்டது இந்திய அணி . 26 - வது அஸ்லான் ஷா ஆக்கி போட்டி மலேசியாவின் இபோக் நகரில் நடந்து வருகிறது . இதில் நடப்பு சாம்பியன் ஆஸ்திரேலியா , இந்தியா , மலேசியா , இங்கிலாந்து , ஜப்பான் , நியூசிலாந்து ஆகிய 6 அணிகள் பங்கேற்றுள்ளன . ஒவ்வொரு அணியும் மற்ற அணிகளுடன் தலா ஒரு முறை மோத வேண்டும் . லீக் முடிவில் முதல் 2 இடங்களை பிடிக்கும் அணிகள் இறுதிப்போட்டிக்கு முன்னேறும் . இந்த போட்டி தொடரில் முதல் ஆட்டத்தில் இங்கிலாந்துடன் 2 - 2 என்ற கோல் கணக்கில் டிரா செய்த இந்திய அணி , அடுத்த ஆட்டத்தில் 3 - 0 என்ற கோல் கணக்கில் நியூசிலாந்தை வீழ்த்தியது . இந்நிலையில் , இன்று நடந்த லீக் ஆட்டத்தில் கேப்டன் மாத்யூ ஸ்வான் தலைமையிலான ஆஸ்திரேலியாவை எதிர்கொண்டது மன்பிரீத் சிங் தலைமையிலான இந்திய அணி . இரு அணிகளும் ஒருவொருக்கு ஒருவர் சளைத்தவர்கள் இல்லை என்ற கணக்கில் தொடக்கத்தில் இருந்தே களத்தில் பந்தை கடத்தினர் . முதல் கால்பகுதியில் இரு அணிகளுக்கும் தலா 2 பெனால்டி கார்னர்கிடைத்தும் அதை கோல் ஆக்க தவறினர் . 2 - வது காலிபகுதியில் 26 - வது நிமிடத்தில் இந்திய அணி வீரர் ஹர்மன் ப்ரீத்சிங் கோல் அடித்து இந்திய அணியை 1 - 0 என்று கணக்கில் முன்னிலைப்படுத்தினார் . அடுத்த சிறிதுநேரத்தில் பதிலடி கொடுத்த ஆஸ்திரேலிய அணி 30 - வது நிமிடத்தில் அந்த அணி வீரர் எடி ஆக்கென்டன் கோல் அடித்து சமன் செய்தார் . அதன்பின் , கோல் அடிக்க இந்திய வீரர்கள் கடுமையாக முயற்சி செய்தும் அதை ஆஸ்திரேலிய வீரர்கள் முறியடித்தனர் . 34 - வது நிமிடத்தில் ஆஸ்திலேயி வீரர் டாம் கிரெய்க் , 51 - வது நிமிடத்தில் டாம் விக்ஹாம் கோல் அடித்தனர் . இதையடுத்து ஆட்டநேர முடிவில் இந்திய அணியை 1 - 3 என்ற கோல்கணக்கில் ஆஸ்திரேலிய அணி வீழ்த்தியது .


இந்திய அணியின் முன்னாள் கேப்டனும் அனுபவ வீரருமான தோனி தற்போது ஃபார்மில்லாமல் தவித்து வருகிறார் . இங்கிலாந்து தொடர் , ஆசிய கோப்பை ஆகியவற்றில் சோபிக்கவில்லை . அதனால் கடும் விமர்சனங்களை தோனி எதிர்கொண்டுவருகிறார் . ஏற்கனவே இந்திய அணியில் மிடில் ஆர்டர் பிரச்னை நிலவிவரும் நிலையில் , தோனி சிறப்பாக ஆட வேண்டிய கட்டாயத்தில் இருக்கிறார் . ஆனாலும் தொடர்ந்து சொதப்பிவருகிறார் . உலக கோப்பைக்கு இன்னும் ஓராண்டுக்கும் குறைவாகவே உள்ளதால் தோனி மீண்டும் ஃபார்முக்கு வருவது அவசியம் . தோனியின் பேட்டிங் மீது விமர்சனங்கள் எழும்போதெல்லாம் மீண்டும் சிறப்பாக ஆடி தனது பேட்டிங்கின் மூலம் பதிலடி கொடுத்துள்ளார் தோனி . அதேபோன்றதொரு பதிலடியையும் இப்போதும் கொடுக்க வேண்டும் என்பதே ரசிகர்களின் எதிர்பார்ப்பு . தோனி பேட்டிங் சரியாக ஆடாவிட்டாலும் அவரது அனுபவம் , அணிக்கு தேவை . கேப்டனுக்கு அவர் வழங்கும் ஆலோசனைகள் போட்டியின் திருப்புமுனைகளை ஏற்படுத்தும் தருணங்களை ஏற்படுத்தி கொடுக்கின்றன . எனவே பேட்டிங் சரியாக ஆடாவிட்டாலும் அனுபவ வீரர் , இந்திய அணியின் வெற்றிகரமான அனுபவமான முன்னாள் கேப்டன் என்ற முறையில் 2019 உலக கோப்பை வரை தோனி ஆட வேண்டியது அவசியம் . இந்நிலையில் , தோனி குறித்து கருத்து தெரிவித்துள்ள முன்னாள் வீரர் சஞ்சய் மஞ்சரேக்கர் , தற்போதைய சூழலில் தோனி சிறந்த ஃபினிஷராக இல்லை . அவர் தற்போது பேட்டிங் சரியாக ஆடவில்லை . எனவே ரசிகர்கள் தோனியின் மீதான எதிர்பார்ப்பை குறைத்துக்கொள்ள வேண்டும் என வலியுறுத்தியுள்ளார் . மேலும் , தோனி ஒரு மிகச்சிறந்த விக்கெட் கீப்பர் . தோனி நம்பத்தகுந்த விக்கெட் கீப்பர் . அவரது ஆலோசனை அணியின் கேப்டனுக்கு தேவை . விராட் கோலிக்கு ஒரு கேப்டனாக உலக கோப்பை தொடர்பான அழுத்தம் உள்ளது . எனவே தோனி அணியில் இருப்பது கோலிக்கு தைரியத்தை கொடுக்கும் . அதேநேரத்தில் தோனிக்கு சரியான மாற்று இருக்கும்பட்சத்தில் அவரையும் அவ்வப்போது பயன்படுத்திவர வேண்டும் என சஞ்சய் மஞ்சரேக்கர் வலியுறுத்தியுள்ளார் .


ஆஸ்திரேலியாவுக்கு எதிரான டி20 மற்றும் ஒருநாள் அணிகளில் சேர்க்கப்படாதது குறித்து வேகப்பந்து வீச்சாளர் இஷாந்த் சர்மா வேதனை தெரிவித்துள்ளார் . இந்திய அணியில் வேகப்பந்து வீச்சாளர்கள் அடிக்கடி காயமடைந்து விடுவதால் பெரும்பாலான பவுலர்கள் நீண்டகாலம் தொடர்ந்து இந்திய அணிக்காக ஆடவில்லை . அப்படியே ஆடினாலும் மூன்றுவிதமான போட்டிகளிலும் ஆடுவதில்லை . ஜாகீர் கான் மட்டுமே நீண்டகாலம் ஒருநாள் மற்றும் டெஸ்ட் ஆகிய இரண்டு வகையான போட்டிகளிலுமே ஆடிவந்தார் . நெஹ்ராவும் ஓரளவுக்கு தொடர்ச்சியாக இந்திய அணிக்காக ஆடினார் . அவர்களை தவிர ஆர் . பி . சிங் , பிரவீன் குமார் , வினய் குமார் , இஷாந்த் சர்மா , ஸ்ரீசாந்த் , ஷமி , முனாஃப் படேல் பல வீரர்கள் காயம் காரணமாக அணியிலிருந்து விலகி , பிறகு அப்படியே காணாமல் போய்விடுவர் அல்லது அனைத்து வகையான போட்டிகளிலும் ஆடமாட்டார்கள் . அந்த வகையில் இந்திய அணியின் வேகப்பந்து வீச்சு பெரியளவில் அச்சுறுத்தும் விதமாக இருந்ததில்லை . இந்திய அணி பேட்டிங் அணியாக மட்டுமே இருந்துவந்தது . ஆனால் புவனேஷ்வர் குமார் , பும்ரா ஜோடி இந்திய அணியை வலுவான பவுலிங் அணியாகவும் மாற்றியது . இந்த வேகப்பந்து இணை , முன்னெப்போதும் இல்லாத வகையில் , எதிரணியை வேகப்பந்து வீச்சில் மிரட்டியது . புவனேஷும் பும்ராவும் மட்டுமே மூன்றுவிதமான இந்திய அணியிலும் இடம்பிடித்துள்ளனர் . ஷமி , உமேஷ் யாதவ் ஆகிய இருவரும் அவ்வப்போது ஒருநாள் அணிகளில் சேர்க்கப்படுகின்றனர் . மற்றபடி இஷாந்த் சர்மா வெறும் டெஸ்ட் போட்டிகளில் மட்டுமே ஆடிவருகிறார் . ஒருநாள் மற்றும் டி20 போட்டிகளில் அவருக்கு வாய்ப்புகள் வழங்கப்படுவதில்லை . இங்கிலாந்துக்கு எதிரான டெஸ்ட் தொடரில் சிறப்பாக வீசினார் இஷாந்த் சர்மா . இதையடுத்து ஆஸ்திரேலிய சுற்றுப்பயணத்தில் இடம்பெற்றுள்ள இஷாந்த் சர்மா , டெஸ்ட் அணியில் மட்டுமே இடம்பிடித்துள்ளார் . ஒருநாள் மற்றும் டி20 போட்டிகளுக்கான அணிகளில் ஓரங்கட்டப்பட்டுள்ளார் . ஏனென்றால் உலக கோப்பைக்கு தயாராகும் விதமாக அதில் இடம்பெறும் வீரர்களுக்கு மட்டுமே வாய்ப்பு வழங்கப்படுகிறது . அந்த வகையில் புவனேஷ் பும்ராவுடன் இடது கை வேகப்பந்து வீச்சாளரான இளம் வீரர் கலீல் அகமது கூட சேர்க்கப்பட வாய்ப்புள்ளது . ஆனால் இஷாந்த் சர்மாவிற்கு வாய்ப்பு இல்லை . இந்நிலையில் , இதுகுறித்து வேதனையுடன் பேசியுள்ள இஷாந்த் சர்மா , மூன்றுவிதமான போட்டிகளிலும் ஆட வேண்டும் என்று ஆசையாகத்தான் இருக்கிறது . ஆனால் ஆஸ்திரேலிய தொடரில் டெஸ்ட் அணியில் மட்டும் எடுக்கப்பட்டிருப்பது வேதனையாக உள்ளது . தற்போது எனக்கு 30 வயது ஆகிறது . அடுத்த ஆஸ்திரேலிய சுற்றுப்பயணத்தில் நான் இடம்பெறுவேனா என்பது சந்தேகம்தான் . ஆனால் 34 வயதிலும் எனது திறமையை நாட்டுக்காக அளிப்பேன் . நாட்டுக்காக ஆட இரண்டாவது வாய்ப்பு கிடைக்காத பட்சத்தில் வெறுப்பாகத்தான் இருக்கும் . அனுபவம் வாய்ந்த நான் முதிர்ச்சியடைந்த பவுலராக உள்ளேன் . என்னால் இளம் வீரர்களுக்கு ஆலோசனைகளை வழங்க முடியும் . மேலும் ஃபீல்டிங் அமைத்து அதற்கேற்றாற்போல் பந்துவீச முடியும் . ஆனால் அனுபவம் குறைந்த வீரர் போல் கருதி என்னை டி20 மற்றும் ஒருநாள் அணிகளுக்கு தேர்வு செய்யவில்லை . அந்த போட்டிகளில் ஆட எனக்கு தகுதியில்லையா ? என்று ஆதங்கத்துடனும் வேதனையுடனும் கேள்வி எழுப்பியுள்ளார் இஷாந்த் சர்மா .


பிரேமம் திரைப்படத்தின் மூலம் மலையாள திரையுலகில் அறிமுகமானவர் இளம் நடிகை அனுபமா பரமேஸ்வரன் . இந்த படத்தை தொடர்ந்து தமிழில் நடிகர் தனுஷ்க்கு ஜோடியாக ' கொடி ' படத்தில் நடித்து பிரபலமானார் . பின் தமிழில் வலுவான கதாப்பாத்திரம் அமையாததால் , தெலுங்கு திரையுலகில் அதிக கவனம் செலுத்தி வருகிறார் . இந்நிலையில் தற்போது இவர் , தெலுங்கில் நடிகர் பிரகாஷ்ராஜ்க்கு மகளாக ' குரு பிரேமகோஷம் ' படத்தில் நடித்து வருகிறார் . இந்த படத்தில் இவர் நடித்து கொண்டிருந்த போது , படப்பிடிப்பு தளத்திலேயே மயங்கி கிழே விழுந்ததாக கூறப்படுகிறது . இதனால் உடனடியாக இவரை படக்குழுவினர் மருத்துவமனையில் அனுமதித்தனர் . இதுகுறித்து இவருக்கு சிகிச்சையளித்த மருத்துவர்கள் , இவருக்கு குளிர் காய்ச்சல் ஏற்பட்டுள்ளதாகவும் , ரத்த அழுத்தம் அதிகமாக இருப்பதாகவும் கூறியுள்ளதாக கூறப்படுகிறது . மேலும் ஒரு வாரத்தில் உடல் நலம் குணமடைந்து விடும் என்றும் , பின் இவர் இவருடைய பணியை மேற்கொள்ளலாம் என அறிவுறுத்தியுள்ளதாக கூறப்படுகிறது .


மதுரை அ . தி . மு . க . பொதுச்செயலாளர் தேர்தல் நடத்த தேர்தல் ஆணையத்துக்கு உத்தரவிட வேண்டும் என்று என மதுரை உயர் நீதிமன்றத்தில் அதிமுகவின் உறுப்பினர் ஒருவர் வழக்கு தொடர்ந்துள்ளார் . திருச்செந்தூரை சேர்ந்த ராம்குமார் ஆதித்தன் , மதுரை உயர் நீதிமன்றத்தில் மனு ஒன்றைத் தாக்கல் செய்தார் . அந்த மனுவில் , " நான் அ . இ . அ . தி . மு . க . உறுப்பினராக உள்ளேன் . இந்த கட்சி விதியின்படி தொண்டர்கள்தான் கட்சியின் பொதுச்செயலாளரை தேர்ந்தெடுக்க வேண்டும் . கட்சியின் அனைத்து நடவடிக்கைகளையும் பொதுச்செயலாளர் மூலம்தான் செயல்படுத்த முடியும் . கடைசியாக அ . தி . மு . க . பொதுச்செயலாளராக இருந்த ஜெயலலிதா இறந்துவிட்டார் . அதன்பின்னர் , கட்சி விதிகளுக்கு முரணான வகையில் பொதுச்செயலாளராக சசிகலா தேர்ந்தெடுக்கப்பட்டார் . பின்னர் , அவர் சிறையில் அடைக்கப்பட்டார் . இதனிடையே கட்சியின் பொதுக்குழு கூட்டம் பொதுச்செயலாளர் இல்லாமலேயே இரண்டு முறை நடத்தப்பட்டது . மேலும் , அ . தி . மு . க . வில் பிளவு ஏற்பட்டபோது இரட்டை இலை சின்னத்தை பொதுச்செயலாளரிடம்தான் தேர்தல் ஆணையம் ஒப்படைத்திருக்க வேண்டும் . ஆனால் கட்சி ஒருங்கிணைப்பாளர் எடப்பாடி பழனிசாமி , துணை ஒருங்கிணைப்பாளர் ஓ . பன்னீர்செல்வம் ஆகியோரிடம் ஒப்படைத்ததும் தவறு . இதையெல்லாம் சுட்டிக்காட்டி உடனடியாக அ . தி . மு . க . பொதுச்செயலாளர் பதவிக்கு தேர்தல் நடத்த உத்தரவிட வேண்டும் என்று தேர்தல் ஆணையம் மற்றும் சம்பந்தப்பட்ட அதிகாரிகளுக்கு மனு அனுப்பியும் நடவடிக்கை இல்லை . எனவே , உடனடியாக அ . தி . மு . க . பொதுச்செயலாளர் தேர்தல் நடத்த தேர்தல் ஆணையத்துக்கு உத்தரவிட வேண்டும் " என்று அவர் கூறியுள்ளார் . இந்த மனுவை விசாரணைக்கு எடுத்துக்கொள்வது பற்றி அடுத்த வாரம் முடிவு செய்யப்படும் என்று நீதிபதி பாரதிதாசன் தெரிவித்தார் .


கருணாநிதிக்காக அழகிரி நடத்த உள்ள இரங்கல் பேரணி நாளை சென்னையில் வைத்து நடக்க இருக்கிறது . தமிழக அரசியலில் மாபெரும் மாற்றத்தை ஏற்படுத்த இருக்கு பேரணியாகவே இது கருதப்படுகிறது . அதிலும் குறிப்பாக திமுக அரசியல் வரலாற்றில் இது ஒரு மிக முக்கியமான நாள் . மறைந்த திமுக தலைவருக்கு அவரது மகனும் , கட்சியின் முன்னாள் முக்கிய உறுப்பினருமான அழகிரி நடத்த உள்ள இரங்கல் பேரணி . இந்த பேரணிக்காக நேற்றே மதுரையில் இருந்து சென்னைக்கு வருகை தந்திருக்கிறார் அழகிரி . எப்படியும் ஒரு லட்சம் பேராவது இந்த பேரணியில் பங்கு பெறுவர் என அவர் முன்னரே தெரிவித்திருந்தார் . நாளைய தினம் கலைஞருக்காக அழகிரி நடத்த போகும் இந்த பேரணி இவ்வளவு முக்கியத்துவம் பெற காரணம் , இனி அரசியலில் அழகிரி யார் ? என்பதற்கான அடையாளத்தை தரப்போகும் பேரணி இது என்பதால் தான் . ஆரம்பத்தில் இந்த பேரணி குறித்து ஆவேசமாக அறிவித்து விட்டாலும் , பின்னர் இந்த பேரணியை நடத்துவதா வேண்டாமா ? என யோசனையில் தான் இருந்தார் அழகிரி . ஸ்டாலின் திமுக தலைவராக பதவி ஏற்ற போது கூட , தானும் அவரை தலைவராக ஏற்றுக்கொள்ள தயார் என்றும் , தன்னை கட்சியில் மீண்டும் இணைத்து கொண்டால் , கட்சிக்காக பாடு படுவேன் என்றும் கூறி இருந்தார் . ஆனால் ஸ்டாலின் தரப்பில் இருந்து எந்த வித பதிலும் அழகிரிக்கு வரவில்லை . ஆரம்பத்தில் அழகிரி திமுக உடையும் என பேசிய போதும் சரி , பேரணி குறித்து அறிவித்த போதும் சரி , இப்போதும் சரி ஸ்டாலின் அவர் நிலையில் இருந்து மாறாமல் அப்படியே தான் இருக்கிறார் . இது அழகிரியின் கோபத்தை மேலும் அதிகப்படுத்தி இருக்கிறது . இதனால் இந்த பேரணியை திட்டமிட்டபடி வெற்றிகரமாக நடத்தி காட்ட வேண்டும் என்பதில் முழு முனைப்புடன் இறங்கி இருக்கிறார் . இதில் சென்னை விமான நிலையத்திற்கு நேற்று அழகிரி வந்திறங்கிய போதே அழகிரி ஆதரவாளர்கள் யார் ? யார் ? என கொஞ்சம் கொஞ்சமாக வெளிவர துவங்கி இருக்கிறது . அவருக்கு விமான நிலையத்தில் வைத்து பிரம்மாண்ட வரவேற்பு அளித்திருக்கும் அவரது ஆதரவாளர்கள் . தொடர்ந்து தங்கள் பங்களிப்பு என்ன என்பதையும் அவருக்கு தெரிவித்திருக்கின்றனர் . தென் சென்னை மேற்கு மாவட்டம் , வேளச்சேரி பகுதியின் திமுக செயலாளரான மு . ரவி , அழகிரியை சந்தித்து தனது ஆதரவை அளித்ததுடன் பத்திரிக்கையாளர்களிடமும் பேட்டி அளித்திருக்கிறார் . அந்த பேட்டியின் போது மு . ரவி தன் சார்பில் 25 ஆயிரம் தொண்டர்களுடன் , அழகிரி நடத்த உள்ள இந்த பேரணியில் கலந்து கொள்ள இருப்பதாக தெரிவித்திருக்கிறார் . இன்னும் 75 ஆயிரம் பேர் தானே அவர்களும் அழகிரி குரலுக்கு வந்துவிட மாட்டார்களா என்ன ? இந்த முறை அழகிரியின் வரவின் போது எல்லா இடங்களிலுமே அவரின் ஆதரவாளர்களின் கூட்டம் நிரம்பி இருக்கிறது . கோபாலபுரம் வீட்டிற்கு அழகிரி சென்ற போது கூட அங்கும் அவரது ஆதரவாளர்களின் கூட்டம் நிறைந்திருந்திருக்கிறது . அங்கு சென்று , கலைஞரின் உருவப்படத்திற்கு அஞ்சலி செலுத்திய அழகிரி , தன் தாயார் தயாளு அம்மாவிடம் ஆசிர்வாதம் வாங்கி இருக்கிறார் . அதன் பிறகு பேரணி குறித்து விவரங்களை கேட்டு அறிந்து கொண்ட அவர் , வெளியில் ஹோட்டலில் தான் தங்கி இருக்கிறார் . இம்முறை ஸ்டாலினை மீண்டும் சந்திக்கும் நோக்கம் அழகிரிக்கு இல்லை என்றே இதிலிருந்து தெரிகிறது . அவரது ஆதரவாளர்களும் அவ்வாறே தெரிவித்திருக்கின்றனர் . இதனை தொடர்ந்து நாளை நடக்க உள்ள பேரணியில் கலந்து கொள்வதற்காக தமிழகத்தின் பல்வேறு பகுதிகளிலும் இருந்து வந்திருக்கும் தொண்டர்களை தங்க வைப்பதற்கக செங்கல்பட்டு மற்றும் பூந்தமல்லி பகுதியில் உள்ள திருமண மண்டபங்கள் வாடகைக்கு எடுக்கப்பட்டிருக்கின்றன . ராமநாதபுரம் மாவட்டத்தை சேர்ந்த முன்னாள் அமைச்சர் , தஞ்சாவூர் மாவட்டத்தைச் சேர்ந்த முன்னாள் மத்திய அமைச்சர் , காஞ்சிபுரம் மற்றும் திருவள்ளூர் மாவட்டத்தை சேர்ந்த முன்னாள் எம் . எல் . ஏ . , க்கள் போன்றோர் அழகிரிக்கு பக்கபலமாக நின்று பேரணிக்கான ஏற்பாடுகளை கவனித்து வருகின்றனர் . நாளைய தினம் அஞ்சா நெஞ்சரின் அரசியல் வரலாற்றில் மிக முக்கிய தினம் என்பதால் பரப்பரப்பாக இயங்கி கொண்டிருக்கின்றனர் அவரின் அன்பு தம்பிகள் .


பிக்பாஸ் நிகழ்ச்சியில் தற்போது தலைவியாக இருக்கும் ஐஸ்வர்யா . . . பிக்பாஸ் ராணியாக உருவெடுத்து சர்வாதிகார ஆட்சி நடத்தி வருகிறார் . மேலும் தொடர்ந்து இவர் மற்ற போட்டியாளர்களுக்கு கொடுக்கும் தண்டனைகள் மற்றும் அவர்களை நடத்தும் விதம் அத்து மீறிவதாக போட்டியாளர்கள் கருத்து தெரிவித்து வருகின்றனர் . அந்த வகையில் , நேற்று முன்தினம் இவர் டாஸ்குகள் செய்யாமல் இருந்த பாலாஜி மீது குப்பைகளை கொட்டி அனைவர் மத்தியிலும் அசிங்கப்படுத்தினார் . இதனால் பாலாஜிக்கு உடல் நலம் பாதிக்கப்பட்டு அவருக்கு பிக்பாஸ் மருத்துவ குழுவினர் சிகிச்சை அளித்துள்ளதாக கூறப்படுகிறது . இந்நிலையில் தற்போது வெளியாகியுள்ள ப்ரோமோவில் , பொதுமக்களாக இருக்கும் . . . ஷாரிக் , மஹத் , யாஷிகா , மற்றும் ரித்விகா ஆகியோரை ஜெயிலில் அடைத்துள்ளார் ஐஸ்வர்யா . இவர்கள் சர்வாதிகாரம் ஒழிக , மக்கள் ஆட்சி வேண்டும் என கூறி போராளிகள் போல் குரல் எழுப்புகிறார்கள் . பின் இவர்களை தேடி வரும் ஐஸ்வர்யா திமிராக எதோ பேசி ஜெயில் இருப்பவர்களை வெளியில் விட முடியாது என்று கூறுகிறார் என்பது போல் தெரிகிறது . இதனால் இவரை பிடித்து அடக்கி , போட்டியாளர்களை விடுவித்து . ஐஸ்வர்யாவை தண்ணீரில் தள்ளி விடுகிறார் பொன்னம்மபலம் . இவருக்கு உதவியாக சென்ராயன் செயல் படுகிறார் என்பது அவர் அருகில் நிற்பதில் இருந்தே தெரிகிறது .


விண்ணைத் தாண்டி வருவாயா , அச்சம் என்பது மடமையடா . . ஆகிய இரு படங்களைத் தொடர்ந்து சிம்புவை மீண்டும் இயக்குகிறார் கவுதம் வாசுதேவ் மேனன் . கவுதம் வாசுதேவ் மேனன் இயக்கத்தில் சிம்பு , திரிஷா நடித்த விண்ணைத் தாண்டி வருவாயா என்ற காதல் திரைப்படம் 2010ஆம் ஆண்டில் வெளியாகி ஹிட்டடித்தது . இதை அடுத்து மீண்டும் சிம்புவை , கவுதம் வாசுதேவ் மேனன் இயக்கிய படம் அச்சம் என்பது மடமையடா . கடந்த ஆண்டு வெளியான இந்தப் படம் ரசிகர்களின் வரவேற்பைப் பெறத் தவறி விட்டது . இதன் பின்னர் சிம்புவை பழைய ஃபார்முக்கு கொண்டு வந்த படம் மணிரத்னத்தின் செக்கச் சிவந்த வானம் . இந்த வெற்றியைத்தொடர்ந்து நடிகர் சிம்பு , கமர்ஷியல் இயக்குனர் சுந்தர் சியுடன் இணைந்துள்ளார் . தெலுங்கு சூப்பர் ஸ்டார் பவன் கல்யாண் , சமந்தா ஆகியோர் நடித்து 2013ல் வெளியாகி ஹிட்டடித்த அட்டரிண்டிக்கி தரேடி என்ற படத்தை சுந்தர் சி தமிழில் ரீமேக் செய்கிறார் . இதில் சிம்பு நடித்து வருகிறார் . லைக்கா புரொடக்ஷன்ஸ் நிறுவனம் தயாரித்து வரும் இப்படத்தில் மேகே ஆகாஷ் , கேத்ரீன் தெரெசா , என இரு கதாநாயகிகள் நடிக்கின்றனர் . சிம்புவின் ஆஸ்தான இசை அமைப்பாளரும் , நண்பருமான யுவன் சங்கர் ராஜா தான் இந்தப் படத்திற்கும் இசை அமைக்கிறார் . இன்னும் பெயரிடப்படாத இப்படத்தின் படப்பிடிப்பு வேகமாக நடைபெற்று வருகிறது . முதற்கட்ட படப்பிடிப்பு ஜார்ஜியாவில் ஏற்கெனவே முடிவுற்ற நிலையில் இரண்டாவது கட்ட படப்பிடிப்பு ஐதராபாத்தில் நடைபெற்று வருகிறது . இந்த நிலையில் , கவுதம் வாசுதேவ் மேனனுடன் சிம்பு மீண்டும் இணையவுள்ளார் . இந்தப் படத்திற்கும் இசைப்புயல் ஏ . ஆர் . ரகுமானே இசை அமைக்கவுள்ளார் . பொழுதுபோக்கு அம்சங்கள் நிறைந்த கமர்ஷியல் படமாக இது உருவாகவுள்ளதாகக் கூறப்படுகிறது . விண்ணைத் தாண்டி வருவாயா படத்தின் இரண்டாம் பாகம் என்று இந்தப் படம் கூறப்பட்ட நிலையில் , படக்குழு இதனை மறுத்துள்ளது . ஆனால் இந்தப் படத்தில் சிம்பு இரட்டை வேடத்தில் நடிக்கவுள்ளார் என்ற தகவல் கசிந்துள்ளது . மன்மதன் , சிலம்பாட்டம் ஆகிய படங்களில் சிம்பு இரட்டை வேடத்தில் நடித்திருப்பார் . இந்த இரு படங்களுமே சிம்புவின் திரையுலகில் மிக முக்கியமான படங்களாகவும் அமைந்தன . இந்த நிலையில் , மீண்டும் சிம்பு இரட்டைக் கதாபாத்திரத்தில் நடிக்கவுள்ளதாக வெளியாகியுள்ள தகவல் , அவரது ரசிகர்களை உற்சாக கடலில் மிதக்க விட்டுள்ளது . படப்பிடிப்பு விரைவில் தொடங்குகிறது . நடிகர் , நடிகைகள் மற்றும் படக்குழு விரைவில் அறிவிக்கப்படும் என்று எதிர்பார்க்கப்படுகிறது .


பிரபல நடிகை கஸ்தூரி , நல்லது . . . கெட்டது . . . என எதுவாக இருந்தாலும் தன்னுடைய மனதில் பட்ட கருத்தை வெளியே சொல்லி விடுவார் . அதே போல பலருக்கும் மனதில் வைத்திருந்த ஒரு விஷயம் குறித்து , நேரடியாக சமூக வலைதளத்தில் கூறியுள்ளார் கஸ்தூரி . நேற்றைய தினம் நடிகர் கமல்ஹாசன் பிறந்த நாள் அனைவரும் எதிர்பார்த்ததை விட மிக பிரமாண்டமாகக் கொண்டாடப்பட்டது . காலையில் மருத்துவ முகாமில் , மக்களை சந்தித்துப் பேசிய கமலஹாசன் , பின்னர் 12 மணி போல் செய்தியாளர்களை சந்தித்தார் . அப்போது அவர் தமிழர்களின் பாரம்பரிய உடையான வேஷ்டி சட்டையும் போடாமல் , அவருக்கு பிடித்த கருப்பு உடையும் அணியாமல் பதான்சூட் அணிந்து வந்தார் . இதனை சுட்டிக்காட்டி நடிகை கஸ்தூரி இவருடைய ட்விட்டர் பக்கத்தில் ' டெல்லிதான் குறியோ என தன்னுடைய சந்தேகத்தைப் போட்டுடைத்தார் . மேலும் " ஆண்டவர் என்ற செல்லப்பெயருக்குத் தகுந்தாற் போல் அமைந்தது பிறந்தநாள் படலம் . திரளாக திரையுலகினர் ; திருப்பதி போல வரிசையில் வாழ்த்தினோம் ! எடுத்துச் சென்றேன் வெறுங்கை ! கொடுத்து வந்தேன் நம்பிக்கை " என கஸ்தூரி தெரிவித்துள்ளார் .


சொத்து குவிப்பு வழக்கில் அதிமுக பொது செயலாளர் சசிகலா , பெங்களூர் பரப்பன அக்ரஹார சிறையில் அடைக்கப்பட்டுள்ளார் . இவரை சென்னை சிறைக்கு மாற்றுவதற்காக தினமும் வழக்கறிஞர்கள் சந்தித்து வருகின்றனர் . இதற்காக சட்ட நிபுணர்களுடன் , அதிமுக நிர்வாகிகள் தீவிர ஆலோசனை நடத்தி வருகின்றனர் . ஆனால் , சசிகலாவை வேறு சிறைக்கு மாற்றுவதற்கு குறைந்தபட்சம் 6 மாதம் ஆகும் என கர்நாடக அரசு வழக்கறிஞர்கள் கூறுகின்றனர் . இதையொட்டி சசிகலாவுக்கு உடல் நலக்குறைவு ஏற்பட்டு , ஏற்கனவே அவர் சென்னையில் சிகிச்சை பெற்று வந்தார் . அவருக்கு ரத்த கொதிப்பு , நீரிழிவு நோய் ஆகியவை உள்ளது . மேலும் , கடந்த சில நாட்களுக்கு முன் , கூவத்தூர் தனியார் விடுதியில் எம்எல்ஏக்கள் தங்க வைக்கப்பட்டனர் . அப்போது , அங்கிருந்து வெளியேறிய எம்எல்ஏ சரவணன் , தன்னை கடத்தி சென்று அடைத்து வைத்ததாக போலீசில் புகார் செய்தார் . இந்த புகாரின்பேரில் போலீசார் சசிகலா உள்ளிட்டவர்கள் மீது 5 பிரிவுகளில் வழக்குப்பதிவு செய்துள்ளனர் . எனவே உடல் நலக்குறைவு மற்றும் மேற்கண்ட வழக்கின் விசாரணைக்காக அடிக்கடி சென்னை சென்று வர முடியாது என கூறி , சசிகலாவை தமிழக சிறைக்கு மாற்றம் செய்ய முடிவு செய்தனர் . ஆனால் , அதிலும் பல சட்ட சிக்கல் ஏற்பட்டு , அவரை மாற்றம் செய்ய முடியாத நிலை உள்ளதாக தெரிகிறது . குறிப்பாக சிறையில் அடைக்கப்பட்டுள்ள் சசிகலா தங்கியுள்ள அறையின் , பக்கத்து அறையில் தங்கி இருந்தவர் சைனைடு மல்லிகா . இவர் மீது 18 கொலை வழக்குகள் உள்ளன . மேலும் அவர் , மறைந்த முன்னாள் முதல்வர் ஜெயலலிதா , சினிமா துறையில் இருந்த காலத்தில் இருந்து தீவிர ரசிகை . ஏற்கனவே தமிழகத்தில் ஜெயலலிதா மறைவில் மர்மம் இருப்பதாக கூறி வருகின்றனர் . இதனால் , சைனைடு மல்லிகாவால் , சசிகலாவுக்கு ஆபத்து ஏற்படும் . எனவே அவரை தமிழக சிறைக்கு மாற்ற வேண்டும் என கோரிக்கை வைக்கப்பட்டது . ஆனால் , அந்த கோரிக்கையும் நீர்ப்பூத்துவிட்டது . சைனைடு மல்லிகாவால் தான் பிரச்சனை ஏற்படும் என கூறுவதால் , உடனடியாக எந்த முன்னறிவிப்பும் இல்லாமல் சைனைடு மல்லிகாவை பெல்காம் மத்திய சிறைக்கு மாற்றிவிட்டனர் .


பிரபல தொகுப்பாளினி டிடி அவரது ட்விட்டர் பக்கத்தில் ஒரு போட்டோவை பதிவிட்டு உள்ளார் . பிரபல தனியார் தொலைக்காட்சியில் சிறு வயது முதலே , நிகழ்ச்சி தொகுத்து வழங்கி மக்கள் மத்தியில் பெரும் அளவில் இடம் பிடித்தவர் டிடி . டிடி என்றாலே , அந்த நிகழ்ச்சி கலகலப்பாக தான் இருக்கும் என நினைக்கும் அளவிற்கு அவர் மீதான நம்பிக்கை அதிகம் . இவருடைய திருமணம் கூட , தொலைக்காட்சியின் செல்ல பிள்ளைக்கு நடைபெற்றது போல ஒளிப்பரப்பினர் . இதெல்லாம் ஒரு பக்கம் இருக்க , இவருடைய திருமண வாழ்க்கையில் நீண்ட ஆண்டு தொடர முடியவில்லை . . . கருத்து வேறுபாடு காரணமாக , டிடி தன் கணவரை விட்டு பிரிந்து தனியாக வாழ்ந்து வருகிறார் . இந்நிலையில் சிறிது காலம் இடைவெளி விட்டு இருந்த டிடி மீண்டும் விஜய் தொலைக்காட்சியில் நிகழ்ச்சி தொகுத்து வழங்கி வருகிறார் . இவர் சமீபத்திய காலத்தில் பல்வேறு நிகழ்சிகளில் வெற்றி நடை போட்டு வருகிறார் . இன்னும் சொல்லப்போனால் , திருமணத்திற்கு முன்பை விட , திருமணத்திற்கு பின்பு ஒய்யாரமாக வெற்றி நடைப்போட்டு வருகிறார் டிடி . இந்நிலையில் தனது ட்விட்டர் பக்கத்தில் ஐபோன் எக்ஸ் மொபைலில் எடுக்கப்பட்ட போட்டோவை , போர்ட்ரெய்ட் மோடில் எடுத்து பதிவிட்டு உள்ளார் . பேக்ரவுண்டு நிறம் கருமையாக காண்பித்து மிக அழகான போட்டோவை பதிவிட்டு உள்ளார் . இந்த போட்டோவை பார்த்த அவருடைய ரசிகர்கள் அவரை ஆஹா ஓஹா என அவரை புகழ்ந்து பாடி உள்ளனர் .


இந்திய அணி கேப்டன் விராட் கோலியை எசெக்ஸ் கவுண்டி ஏளனம் செய்து டுவீட் செய்துள்ளது . அதற்கு ரசிகர்கள் கடும் கண்டனமும் பதிலடியும் கொடுத்து வருகின்றனர் . சமகால கிரிக்கெட்டின் மிகச்சிறந்த வீரராக இந்திய அணி கேப்டன் கோலி வலம் வருகிறார் . போட்டிக்கு போட்டி ரன்களை குவிப்பதால் , ரன் மெஷின் என அழைக்கப்படுகிறார் . சர்வதேச கிரிக்கெட்டில் சாதனைகளையும் சதங்களையும் குவித்துவருகிறார் . இந்நிலையில் இங்கிலாந்துக்கு எதிரான டெஸ்ட் தொடருக்கு முன்னதாக , எசெக்ஸ் கவுண்டி அணியுடன் இந்திய அணி , பயிற்சி டெஸ்ட் போட்டியில் ஆடியது . அந்த போட்டியில் , கோலி ஆடியதை கிண்டல் செய்து அந்த அணியின் டுவிட்டர் பக்கத்தில் பதிவிடப்பட்டுள்ளது . அந்த பயிற்சி போட்டியின் முதல் இன்னிங்ஸில் , இந்திய அணியின் ஷிகர் தவான் , புஜாரா , ரஹானே ஆகியோர் அடுத்தடுத்து வெளியேறிய நிலையில் , விராட் கோலி சீரான வேகத்தில் ரன்களை குவித்து இந்திய அணியை மீட்டெடுத்தார் . 93 பந்துகளில் 68 ரன்களை குவித்தார் கோலி . இதுதொடர்பாக டுவிட்டரில் பதிவிட்டுள்ள எசெக்ஸ் கவுண்டி அணி , இவரது ஆட்டம் மோசமாக இல்லை . 50 ரன்களை கடந்துவிட்டார் கோலி என கிண்டல் செய்யும் விதமாக பதிவிட்டுள்ளது . < blockquote class = " twitter - tweet " data - lang = " en " > < p lang = " en " dir = " ltr " > This guy’s not bad at cricket . . . < br > 50 up for < a href = " https : / / twitter . com / imVkohli ? ref _ src = twsrc % 5Etfw " > @ imVkohli < / a > off 67 balls ! 👌 < a href = " https : / / twitter . com / hashtag / ESSvIND ? src = hash & amp ; ref _ src = twsrc % 5Etfw " > # ESSvIND < / a > < a href = " https : / / t . co / CS6ObCNweT " > pic . twitter . com / CS6ObCNweT < / a > < / p > & mdash ; Essex Cricket ( @ EssexCricket ) < a href = " https : / / twitter . com / EssexCricket / status / 1022113438896742401 ? ref _ src = twsrc % 5Etfw " > July 25,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > எசெக்ஸ் கவுண்டி அணி கோலியை ஏளனம் செய்ததற்கு ரசிகர்கள் பதிலடி கொடுத்துவருகின்றனர் . ”கோலி ஒரு ரன் மெஷின் என்பது உலகிற்கே தெரியும் , உங்களுக்கு இப்போதுதான் தெரிகிறதா ? எனவும் ”கோலி இந்த டெஸ்ட் தொடரில் 3 சதங்களாவது அடிப்பார் , உங்கள் வாயை மூடுங்கள்” எனவும் பல வகைகளில் பதிலடி கொடுத்துவருகின்றனர் .


தமிழ் சினிமாவில் சூப்பர் ஸ்டாரான வரும் விஜய் அவ்வப்போது பல்வேறு உதவிகளை செய்து வருகிறார் . நீட் தேர்வால் தற்கொலை செய்து கொண்ட அனிதாவின் குடும்பத்தை நேரில் சென்று சந்தித்த விஜய் அவரது குடும்பத்திற்கு நிதி உதவி அளித்தார் . தூத்துக்குடி துப்பாக்கிச் சூட்டில் பாதிக்கப்பட்டவர்களின் வீடுகளுக்கும் நேரில் சென்று உதவி செய்திருந்தார் . அதேபோல் சமீபத்தில் வெள்ளத்தால் பாதிக்கப்பட்ட கேரளாவிற்கு நடிகர் விஜய் ரூ . 70 லட்சத்தை தனது ரசிகர்கள் வாயிலாக கொடுத்திருந்தார் . இந்நிலையில் சமீபத்தில் நடிகர் விஜய் ஒரு பார்வையற்ற சூப்பர் சிங்கர் பாடகருக்கு உதவி செய்திருக்கிறார் . முன்னதாக பாடகர் செந்தில் நாதன் கடந்த 2014 - ம் ஆண்டு தொலைக்காட்சி நிகழ்ச்சியில் பங்கேற்கும் போது தான் நடிகர் விஜய்யின் ரசிகர் என மேடையிலேயே கூறியிருந்தார் . இதைப்பார்த்த விஜய் அவரை வீட்டுக்கு அழைத்துள்ளார் . அப்போது அவருக்கு விலையுயர்ந்த ஐ - போடு உள்ளிட்டவற்றை பரிசுப் பொருளாக கொடுத்து உதவி செய்துள்ளார் . அப்போது நடிகர் மா . கா . பா ஆனந்த் உடனிருந்துள்ளார் . மேலும் விஜய் தான் செய்த இந்த காரியத்தை தொலைக்காட்சியில் சொல்லிவிட வேண்டாம் என்றும் கேட்டுக் கொண்டுள்ளார் . . இது நீண்ட நாட்களுக்கு முன்பு நடைபெற்றதாக மா . க . பா . ஆனந்தி தெரிவித்தார் .


பிரபல வார இதழ் துக்ளிக் பத்திரிகையின் 47வது ஆண்டு விழா சென்னையில் நேற்று நடந்தது . நடிகரும் , துக்ளக் ஆசிரியருமான சோ . ராமசாமி கடந்த மாதம் காலமானார் . அவரது மறைவுக்கு பிறகு , பத்திரிகையின் ஆண்டு விழா கொண்டாடப்பட்டது . அப்போது அவருக்கு புகழாஞ்சலி செலுத்தி , விமர்சையாக கொண்டாடினர் . டெல்லியில் இருந்து பிரதமர் நரேந்திர மோடி , வீடியோ கான்பரன்சிங் மூலம் சிறப்புரையாற்றினார் . இதில் நடிகர் ரஜினிகாந்த் , மத்திய அமைச்சர் பொன் . ராதாகிருஷ்ணன் , பாஜக மாநில தலைவர் தமிழிசை சவுந்தர்ராஜன் உள்பட பலர் கலந்து கொண்டு பேசினர் . துக்ளக் ஆசிரியராக தற்போது பொறுப்பேற்றுள்ள குருமூர்த்தி , விழாவில் பேசியதாவதுஃ - தமிழக அரசு இன்று தட்டு தடுமாறி தறிக்கெட்டு சென்று கொண்டிருப்பதை நாம் பார்த்து கொண்டு இருக்கிறோம் . துக்ளக் பத்திகையில் , என்ன எழுதவேண்டும் என யாரும் சொல்லித் தரவேண்டியதே இல்லை . இங்கு ஒரு குழு அமைத்து , அதில் முடிவு செய்கிறோம் . துக்ளக் பத்திரிகையில் வருபவை குருமூர்த்தியான தனி மனிதனின் சிந்தனை கிடையாது . ஒரு குழுவின் முடிவு . அவரவரிடம் உள்ள உண்மை தன்மையை கொண்டு வந்து , படைப்பாக பிரசுரிக்கிறோம் . மறைந்த ஆசிரியர் சோ , குடும்ப அரசியலை கடுமையாக எதிர்த்தார் . அதுபற்றி பல கட்டுரைகளை எழுதினார் . தமிழகத்தில் ஒரே ஒரு கட்சி மட்டும் குடும்ப அரசியல் நடத்தி வந்த்து . இன்று மற்றொரு கட்சியும் குடும்ப அரசியலில் சென்று கொண்டிருக்கிறது . இதை யாராலும் மறுக்க முடியாது . இதுபோன்ற குடும்ப அரசியலை பார்த்து கொண்டு , துக்ளக் சும்மா இருந்துவிடாது . என்னிடம் சிலர் தொடர்பு கொண்டு பேசினார்கள் . அவர்கள் உங்களுக்கு ஏன் வீண் வம்பு , என கூறுகின்றனர் . எல்லா பத்திரிகையாளர்களும் பயப்படுவதால் தான் , நான் எழுதுகிறேன் . பத்திரிகை உலகில் ஒருவித பயம் இருக்கிறது . யாரையும் எதிர்த்து பேசக்கூடாது என நினைக்கிறார்கள் . இது தமிழகத்துக்கோ , இந்திய ஜனநாயகத்த்துக்கோ நல்லதாக தெரியவில்லை . நம் நாட்டின் ஆன்மிக உள்ளத்துக்கும் நல்லதல்ல . இவை அனைத்துக்கு ஒரே மருந்து , மாத்திரை எல்லாமே துக்ளக் மட்டும் தான் . வழக்கமாக மேடை பேச்சுக்களில் சோ . ராமசாமியின் பேச்சை கேட்பது சுவாரிஸ்மாக இருக்கும் . அதில , அரசியல் கலந்து நக்கல் பேச்சு தெரியும் . சோ . ராமசாமி இறப்புக்கு பின் , அவரைபோன்றே பேசிய குருமூர்த்தியின் பேச்சு , விழாவில் கலந்து கொண்ட அனைவருக்கும் ஆச்சரியம் அளித்தது .


சில்க் ஸ்மிதாமறைந்த கவர்ச்சி நடிகை சில்க் ஸ்மிதாவின் வாழ்க்கை வரலாறு த டர்ட்டி பிக்சர் என்ற பெயரில் படமாக வெளிவந்தது . இதில் சில்க் கதாபாத்திரத்தில் பாலிவுட் நடிகை வித்யா பாலன் நடித்திருந்தார் . இந்த படம் வெளியாகி நல்ல வரவேற்பை பெற்றது . வித்யா பாலனுக்கு நல்ல நடிகை என்ற பெயரை வாங்கி தந்தது . படுக்கையறைஇதனால் சர்ச்சைகுரிய நடிகைகளின் வாழ்க்கை வரலாற்றை படமாக எடுப்பதில் இயக்குனர்கள் முனைப்பு காட்டி வருகின்றனர் . அந்த வகையில் 16 வயதில் திரையுலகில் கால் பதித்து ஆபாச நடிகையாக படுக்கையறை காட்சிகளில் நடித்து பரபரப்பை ஏற்படுத்தியவர் ஷகிலா . முன்னணிகேரள திரையுலகில் கொடி கட்டி பறந்த ஷகிலாவின் படங்களுக்கு தியேட்டர்களில் ரசிகர்கள் கூட்டம் அலை மோதும் . அந்த காலத்தில் ஷகிலாவின் படம் வருகிறது என்றால் முன்னணி நடிகர்களான மம்முட்டி , மோகன் லால் , போன்றோர்களே தங்கள் படங்களின் ரிலீஸ் தேதியை ஒத்தி வைத்து விடுவார்களாம் . சுயசரிதைஅந்த அளவுக்கு கேரள திரையுலகில் ஆதிக்கம் செலுத்திய ஷகிலாவை விரட்ட சதி வேலைகள் நடந்தன . இதனால் அவர் சென்னைக்கு குடிபெயர்ந்து காமெடி வேடங்களில் நடித்து வருகிறார் . இந்த நிலையில் தனக்கு நடந்த கொடுமைகள் தன்னை ஏமாற்றியவர்கள் விவரங்கள் பற்றி சுயசரிதையாக எழுதி உள்ளார் ஷகிலா . பயம்இவருடைய வாழ்க்கை வரலாற்றை தற்போது படமாக இயக்குனர் இந்திரஜித் லங்கேஷ் என்பவர் எடுக்கிறார் . இப்படத்தில் ஷகிலாவாக பாலிவுட் நடிகை ரிச்சா சத்தா நடிக்கிறார் . வரும் ஏப்ரல் மாதம் அல்லது மே மாதம் படப்பிடிப்பு நடக்க ஏற்பாடுகள் நடந்து வருகிறது . ஷகிலாவின் வாழ்க்கை வரலாறு படமாக உள்ளதால் சம்பந்த பட்ட நடிகர்கள் பயத்தில் இருக்கிறார்களாம்


மணிரத்னம் இயக்கத்தில் சிம்பு , விக்ரம் நடிக்கவுள்ள புதிய படத்தில் பாலிவுட் சூப்பர் ஸ்டார் இணைய இருக்கிறார் . தமிழ் சினிமாவில் மல்டி ஸ்டார் படங்களை இயக்குவதில் தனி திறமையானவர் மணிரத்தினம் . சமீபத்தில் இவர் இயக்கி இருந்த செக்க சிவந்த வானம் என்ற படத்தில் பெரும் வரவேற்பை பெற்றது . இந்த படத்தில் அரவிந்த் சாமி , சிம்பு , அருண் விஜய் , விஜய் சேதுபதி , ஜோதிகா , ஐஸ்வர்யா ராஜேஷ் என அனைவர்க்கும் சமமான கதாபாத்திரத்தை கொடுத்திருந்தார் . இதனையடுத்து மணிரத்தினம் தனது நீண்ட நாள் ஆசையான பொன்னியின் செல்வன் என்ற நாவலை தழுவிய படத்தை இயக்கத் தயாராகி வருகிறார் . ஏற்கனவே இந்த படத்தில் விக்ரம் , சிம்பு நடிக்க ஒப்பு கொண்டுள்ளதை அடுத்து பாலிவுட் சூப்பர் ஸ்டாரான அமிதாப் பச்சன் , அவரது மருமகளான ஐஸ்வர்யா ராய் ஆகியோர் நடிக்க இருப்பதாக கூறப்படுகிறது . அதிகாரபூர்வ தகவல்கள் வரும் பொங்கலுக்குள் வெளியாகலாம் . இந்த படத்தில் சிம்பு , விக்ரம் , அமிதாப் பச்சன் என மிக பெரிய நடிகர் பட்டாளமே நடிக்க இருப்பதால் இந்திய அளவில் பேசப்படும் படமாக இருக்கப்போவது உறுதி .


லட்சக்கணக்கான ரசிகர்களை கையில் வைத்திருந்த ரஜினியை அரசியல் அண்டிக்கிடந்தது என்பதில் எந்த ஆச்சரியமுமில்லை . இதில் ரஜினிக்கு ஒரு தனி கர்வம் இருந்தது என்பதிலும் இரண்டாம் கருத்தில்லை . ஆனால் ரஜினியின் சுய தைரியத்தையும் , அவரது ‘மாஸ் ஹீரோ’ பிம்பத்தையும் அரசியல் அசைத்துப் பார்த்ததென்றால் அது ‘பாபா’பட ரிலீஸின்போதுதான் . அண்ணாமலை , பாட்ஷா என்று மரண மாஸ் ஹிட்டடித்த ரஜினி - சுரேஷ்கிருஷ்ணா கூட்டணி மீண்டும் இணைந்த படம்தான் ‘பாபா’ . இந்த பிராஜெக்ட் அறிவிப்பு வெளியானதுமே ரஜினியின் ரசிகர்கள் கொண்டாடித் தீர்த்தார்கள் . ரஜினி , சுரேஷ்கிருஷ்ணா , ஏ . ஆர் . ரஹ்மான் , மனிஷா கொய்ராலா , கவுண்டமணி என்று செம காம்போ நிறைந்த படமாய் உருவாகியது . இந்தப் படம் துவங்கியதிலிருந்தே சின்னச்சின்ன பிரச்னைகளாகி பின் கடைசியில் ரிலீஸின் போது பெரும் சிக்கல் உருவானது . சென்னை கேம்பகோலாவில் ஷூட் முடித்து பூசணிக்காய் உடைக்கும் நாளன்று டர்பன் போல் ஒரு தலைப்பாகை கட்டிய ரஜினினிக்கு குளோசப் ஷாட் . அதனால் காலில் சாதாரண ரப்பர் சப்பல் அணிந்தபடி நடித்தார் ரஜினி . இதை அப்படியே போட்டோ எடுத்துப் போட்ட ஒரு பத்திரிக்கை , அந்தப் படத்தில் ரஜினியின் டல்லான லுக்கை சுட்டிக்காட்டி ‘அந்தப் பெரியவர்’ என்று ரஜினியை சுட்டியிருந்தது . இது ரஜினியை பெரிதும் காயப்படுத்தியது . கூடவே பாபா படத்தின் பிரத்யேக ஸ்டில்கள் போஸ்டர் ரிலீஸுக்கு முன்பாகவே அதிகாரப்பூர்வமற்ற முறையில் ரிலீஸானதிலும் ரஜினி வெறுத்தார் . ரஜினி இந்தப் படத்தில் வெகு ஈடுபாடு காட்டக் காரணம் , ராகவேந்தர் போல் ரஜினி தனது குருநாதரின் மகிமையை மையப்படுத்தி எடுத்தப் படம் இது . அவர்தான் திரைக்கதையும் அமைத்திருந்தார் என்பது எக்ஸ்ட்ரா காரணம் . இந்தப் படம் ரிலீஸாகும் நேரத்தில் ரஜினிக்கும் - பா . ம . க . தலைவர் ராமதாஸுக்கும் இடையில் முட்டிக் கொண்டது . ‘சிகரெட் பிடிப்பது போல் நடித்தும் , குடிப்பது போல் நடித்தும் ரஜினி தமிழக இளைஞர்களை சீரழிக்கிறார்’ என்று பா . ம . க . பாய , இதற்கு எதிராக ரஜினி சீற என்று பரபரத்தது தமிழகம் . பட ரிலீஸுக்கு முந்தைய நாள் இரவில் பா . ம . க . வலுவாக இருக்கும் ஜெயங்கொண்டானில் பாபா படப்பெட்டி பா . ம . க . வினரால் தூக்கிச் செல்லப்பட்டது , தியேட்டரில் திரை கிழிக்கப்பட்டது . நொந்தார் ரஜினி ! ‘ஏன் இந்த துறைக்கு வந்தோம் ? ! ஏன் அரசியல் லாபியில் சிக்கினோம் ? ! ’ என்று மிரண்டார் . இதையெல்லாம் தாண்டி பாபா படத்தை ஒட்டி ரஜினியை ஒரு பெரிய துக்கம் தாக்கியது . அது , அவரது குருவான கோயமுத்தூர் செட்டிபாளையம் பகுதியை சேர்ந்த சச்சிதானந்த சரஸ்வதியின் மரணம்தான் . அதுவும் , பாபா படத்தின் பிரத்யேக காட்சியை காண வந்த இடத்தில் சிறு தள்ளுமுள்ளுவில் சிக்கி உள் காயமானதில் மளமளவென உடல் நலம் சரிந்து இறந்தார் அவர் . ரஜினியின் இதயத்தில் ரத்தம் வழிய வைத்த நிகழ்வு இது . எல்லா பஞ்சாயத்துகளும் கிட்டத்தட்ட ஒரு வாரம் அவரைப் பாடாய்ப் படுத்தியெடுத்து பின் நிலைமை சீரானது . பிறகு படத்தின் ரிசல்ட் எப்படி ? என்று பார்த்தபோது ரசிகர்கள் வெறுத்திருந்தனர் . ’என்ன சின்னப்புள்ளத்தனமா படமெடுத்திருக்கீங்க ? ” என்று ரசிகர்கள் நெத்தியடியாய் கேட்டனர் ரஜினியை .


ஏழையின் இதயத்தில் இரக்கம் அதிகமாக இருக்கும் என்பார்கள் . . . அப்படித்தான் சாதாரண எழையாக வாழ்ந்தாலும் உள்ளத்தால் உயர்ந்த இடத்தை எட்டிப் பிடித்தவர் ஆலங்குடி 515 கணேசன் . . . அனாதையாக பிறந்தவர் யாரும் இல்லை . . . ஆனால் யாரும் அனாதையாக இறக்கக் கூடாது என்கிற உயர்ந்த சிந்தனையால் ஏறக்குறைய 500 அனாதை சடலங்களை அந்தந்த மத முறைப்படி ஈமக்கிரியை செய்து தகனம் மற்றும் அடக்கம் செய்தவர் இந்த கணேசன் . . . இலவச ஆம்புலன்ஸ் சேவை மற்றும் யாருக்காவது ஏதாவது ஒன்று என்றால் ஓடோடி வந்து உதவி செய்பவர் கணேசன் . . . கேரள வெள்ள நிவாரணத்திற்கு மக்களிடம் நிதி திரட்டி அனுப்பி வைத்தவர் இவர் . . . இந்த இரக்கமுள்ளவரின் வீட்டையும் இரக்கமில்லாமல் கஜா காவு வாங்கி விட . அதையும் பொருட்படுத்தாமல் கஜாவால் பாதிக்கப்பட்டவர்களுக்கு உதவி செய்யப் போய் விட்டார் . . இதை கேள்விப்பட்ட ராகவா லாரன்ஸ் அந்த வீட்டை நேரில் போய் பார்த்து உடனடியாக புதிய வீட்டை கட்டிக் கொடுக்க முடிவெடுத்து அதற்கான பூமி பூஜையை இன்று துவக்கி இருக்கிறார் . . வீட்டுக்கு அவர் போனால் நிம்மதியாக இருக்க வேண்டும் என்று பாத்திரங்கள் கட்டில் பீரோ மின் விசிறி ஏ . சி . என்று வாழ வைக்க வேண்டும் என்று ஆசைப்படுகிறேன் . . வீடு கட்ட சுமார் 7.50 லட்ச ரூபாய்க்கு மேலே ஆகும் மற்ற செலவுகளுக்கு 2.50 லடசம் செலவு ஆகும் மொத்தம் பத்து லட்சம் ஆகலாம் என்றாலும் பரவாயில்லை . . . . . எனென்றால் அவரை என் அப்பா ஸ்தானத்தில் பார்க்கிறேன் என்கிறார் . . ராகவா லாரன்ஸ் . .


உலகிலேயே கூலான கிரிக்கெட் கேப்டன் தோனி தான் என பாகிஸ்தான் முன்னாள் கேப்டன் அஃப்ரிடி கருத்து தெரிவித்துள்ளார் . நெருக்கடியான சூழல்களில் பதற்றமோ கோபமோ படாமல் , வீரர்களை ஊக்கப்படுத்தி , வெற்றியை வசப்படுத்தும் தோனி , கேப்டன் கூல் என அழைக்கப்படுகிறார் . களத்தில் தோனியின் அணுகுமுறையையும் அவரது கூலான நடவடிக்கைகளையும் இந்திய வீரர்கள் மட்டுமல்லாமல் பல வெளிநாட்டு வீரர்களும் புகழ்ந்துள்ளனர் . இந்தியாவிற்கு மூன்று விதமான சாம்பியன்ஷிப்பையும் பெற்றுத்தந்த பெருமைக்குரியவர் தோனி . கூல் கேப்டன் என்றால் தோனியைத் தவிர வேறு பெயர் யாருக்குமே நினைவுக்கு வராது . அந்தவகையில் , அஃப்ரிடியும் கூலான கேப்டன் யார் என்ற கேள்விக்கு சிறிதும் யோசிக்காமல் சட்டென தோனி என பதிலளித்துள்ளார் . கனடாவின் டொரண்டோ நகரில் தனது கிரிக்கெட் கிளப்பை தொடங்கிய அஃப்ரிடி , ஒற்றை வார்த்தையில் பதிலளிக்கும் வகையிலான கேள்விகளை எதிர்கொண்டார் . அப்போது , உலகிலேயே கூலான கேப்டன் யார் என்ற கேள்விக்கு தோனி என்றும் , அவருக்கு பிடித்த இந்திய கிரிக்கெட் வீரர் யார் என்ற கேள்விக்கு கோலி என்றும் பதிலளித்தார் . மேலும் , பாகிஸ்தானுக்கு வெற்றி பெற 5 ஓவர்களில் 75 ரன்கள் தேவை என்ற நிலையில் , ஒரு முனையில் நீங்கள் இருக்கிறீர்கள் ; எதிர்முனையில் யார் ஆட வேண்டும் என்று விரும்புவீர்கள் என்ற கேள்விக்கு ”அப்துல் ரஸாக்” என்று பதிலளித்தார் .


டெஸ்ட் போட்டிகளில் இந்திய அணியின் தொடக்க ஜோடி தொடர்ந்து சொதப்பிவரும் நிலையில் , ஆஸ்திரேலியாவுக்கு எதிரான எஞ்சிய 2 டெஸ்ட் போட்டிகளில் யாரை தொடக்க வீரர்களாக களமிறக்கலாம் என்று முன்னாள் வீரர் சஞ்சய் மஞ்சரேக்கர் கருத்து தெரிவித்துள்ளார் . டெஸ்ட் போட்டிகளில் இந்திய அணியின் தொடக்க ஆட்டம் மிக மோசமாக உள்ளது . தொடக்க வீரர்களால் பயனே இல்லை எனும் அளவிற்கு உள்ளது . இங்கிலாந்திலும் மோசமாக ஆடினர் , தற்போது ஆஸ்திரேலிய தொடரிலும் படுமோசமாக சொதப்பிவருகின்றனர் . முரளி விஜயும் ராகுலும் அத்தி பூத்தாற்போல ஏதாவது ஒரு இன்னிங்ஸில் ஓரளவிற்கு ஆடுகின்றனர் . இந்திய அணிக்கு நம்பிக்கையளித்த பிரித்வி ஷாவும் காயத்தால் தொடரிலிருந்து விலகிய நிலையில் , முதலிரண்டு போட்டிகளில் முரளி விஜயும் ராகுலும் படுமோசமாக சொதப்பிவிட்டனர் . பிரித்வி ஷா காயத்தால் விலகியதால் மயன்க் அகர்வால் அணியில் எடுக்கப்பட்டுள்ளார் . இந்நிலையில் தொடக்க ஜோடி குறித்து கருத்து தெரிவித்த சஞ்சய் மஞ்சரேக்கர் , ஹனுமா விஹாரியின் பேட்டிங் டெக்னிக் சிறப்பாக உள்ளது . பயமோ பதற்றமோ இல்லாமல் நிதானமாக சிறப்பாக ஆடுகிறார் . அவரது பேட்டிங் டெக்னிக் நன்றாக இருப்பதால் அவரையே கூட ஆஸ்திரேலியாவில் ஓபனிங் இறக்கலாம் . மயன்க் அகர்வாலை தொடக்க வீரராக களமிறக்கினாலும் அவரிடமிருந்து உடனடியாக பெரிய இன்னிங்ஸை எதிர்பார்க்க முடியாது . ஏனெனில் எடுத்த எடுப்பிலேயே ஆஸ்திரேலியாவில் ஆடுவது எளிதான காரியம் அல்ல . மயன்க் அகர்வாலுக்கு தேவையில்லாமல் கூடுதல் அழுத்தத்தை கொடுக்க வேண்டாம் என்றோ ரிஸ்க் எடுக்க வேண்டாமென்றோ நினைத்தால் முரளி விஜயையும் ஹனுமா விஹாரியையும் தொடக்க வீரர்களாக இறக்கலாம் . ஆனால் மயன்க் அகர்வாலும் முரளி விஜயும் தொடக்க வீரர்களாக இறங்கலாம் என்பதே என்னுடைய தனிப்பட்ட கருத்து என்றார் மஞ்சரேக்கர் .


இந்தியா - ஆஸ்திரேலியா இடையே பெர்த்தில் நடந்துவரும் இரண்டாவது டெஸ்ட் போட்டியின் மூன்றாம் நாள் முடிவில் இரண்டாவது இன்னிங்ஸில் 4 விக்கெட் இழப்பிற்கு 132 ரன்கள் எடுத்துள்ளது ஆஸ்திரேலிய அணி . நேற்று முன் தினம் பெர்த்தில் தொடங்கிய இரண்டாவது டெஸ்ட் போட்டியில் டாஸ் வென்று முதலில் பேட்டிங் ஆடிய ஆஸ்திரேலிய அணி முதல் இன்னிங்ஸில் 326 ரன்களை எடுத்தது . இதையடுத்து முதல் இன்னிங்ஸை ஆடிய இந்திய அணி , விராட் கோலியின் அபார சதம் மற்றும் ரஹானேவின் பொறுப்பான அரைசதத்தால் 283 ரன்கள் சேர்த்தது . 43 ரன்கள் முன்னிலையுடன் இரண்டாவது இன்னிங்ஸை தொடங்கிய ஆஸ்திரேலிய அணியின் தொடக்க வீரர்கள் ஃபின்ச் மற்றும் மார்கஸ் ஹாரிஸ் ஆகிய இருவரும் சிறப்பாக தொடங்கினர் . ஷமியின் பந்துவீச்சில் கையில் காயமடைந்து ஃபின்ச் ரிட்டயர்டு ஹர்ட் ஆகி வெளியேறினார் . இதைத்தொடர்ந்து ஷான் மார்ஷை 5 ரன்களில் ஷமி அவுட்டாக்கினார் . அதன்பிறகு பெரிய பார்ட்னர்ஷிப் எதையும் அமைக்கவிடாத இந்திய பவுலர்கள் , மார்கஸ் ஹாரிஸ் , ஹேண்ட்ஸ்கம்ப் மற்றும் டிராவிஸ் ஹெட் ஆகியோரை அவுட்டாக்கி அனுப்பினர் . ஒருபுறம் விக்கெட்டுகள் சரிந்தாலும் மறுமுனையில் உஸ்மான் கவாஜா நிதானமாக ஆடி ரன்களை சேர்த்துவருகிறார் . அவருடன் அந்த அணியின் கேப்டன் டிம் பெய்ன் இணைந்து ஆடிவருகிறார் . மூன்றாம் நாளான இன்றைய ஆட்ட நேர முடிவில் ஆஸ்திரேலிய 4 விக்கெட் இழப்பிற்கு 132 ரன்கள் எடுத்துள்ளது . உஸ்மான் கவாஜா 41 ரன்களுடனும் டிம் பெய்ன் 8 ரன்களுடனும் களத்தில் உள்ளனர் . 175 ரன்கள் முன்னிலையுடன் ஆஸ்திரேலிய வலுவான நிலையில் மூன்றாம் நாள் ஆட்டத்தை முடித்துள்ளது .


ஜூனியர் உலக கோப்பை இறுதி போட்டியில் ஆஸ்திரேலிய அணியை 8 விக்கெட் வித்தியாசத்தில் வீழ்த்தி இந்திய அணி , சாம்பியன் பட்டத்தை வென்றுள்ளது . நியூசிலாந்தில் ஜூனியர் உலகக்கோப்பை நடந்து வருகிறது . டிராவிட் பயிற்சியளிக்கும் இந்திய அணி , தொடர் முழுதும் சிறப்பாக விளையாடி வருகிறது . தோல்வியையே சந்திக்காமல் , இறுதி போட்டியில் ஆஸ்திரேலியாவை இந்திய அணி எதிர்கொண்டது . இறுதி போட்டியில் முதலில் பேட்டிங் செய்த ஆஸ்திரேலிய அணி , 216 ரன்களுக்கு ஆல் அவுட்டானது . இந்திய அணி சார்பில் , இஷான் போரல் , ஷிவா சிங் , நாகர்கோடி , அனுகுல் ராய் ஆகியோர் தலா 2 விக்கெட்டுகளையும் ஷிவம் மாவி ஒரு விக்கெட்டையும் வீழ்த்தினார் . இதையடுத்து 217 என்ற எளிய இலக்குடன் களமிறங்கிய இந்திய அணியின் , தொடக்க வீரர் கல்ரா , அபார சதமடித்து இந்திய அணியை வெற்றி பாதைக்கு அழைத்து சென்றார் . 38 . 5 ஓவரிலேயே இலக்கை எட்டி இந்திய அணி அபார வெற்றி பெற்றது . 8 விக்கெட் வித்தியாசத்தில் வெற்றி பெற்ற இந்திய அணி , 4வது முறையாக ஜூனியர் உலகக் கோப்பையை வென்றுள்ளது .


கொல்கத்தா அணிக்கு எதிரான போட்டியில் காலில் காயம் ஏற்பட்டதால் , அடுத்த இரண்டு போட்டிகளில் சுரேஷ் ரெய்னா விளையாடமாட்டார் என சிஎஸ்கே அணி நிர்வாகம் அறிவித்துள்ளது . ஐபிஎல் 11வது சீசன் நடந்துவருகிறது . இரண்டு ஆண்டுகளுக்கு பிறகு சென்னை அணி களமிறங்கியதால் , சென்னை ரசிகர்கள் ஆவலுடன் இருந்தனர் . ஆனால் , மிகுந்த எதிர்பார்ப்புடன் காத்திருந்த சென்னை அணியின் ரசிகர்கள் அடுத்தடுத்த ஏமாற்றங்களை சந்தித்துவருகின்றனர் . காவிரி மேலாண்மை வாரியத்திற்காக தமிழர்கள் ஒன்றிணைந்து போராடிவரும் வேளையில் , சென்னையில் ஐபிஎல் போட்டிகள் நடத்தப்படக்கூடாது என்று எதிர்ப்புகள் வலுத்ததால் , சென்னையில் நடைபெற இருந்த போட்டிகள் புனேவிற்கு மாற்றப்பட்டன . இதுவே சென்னை அணியின் ரசிகர்களுக்கு ஏமாற்றத்தை அளித்தது . இந்நிலையில் , ரெய்னாவும் அடுத்த இரண்டு போட்டிகளில் விளையாடாதது , ரசிகர்களுக்கு மேலும் ஏமாற்றத்தை அளித்துள்ளது . மும்பைக்கு எதிரான முதல் போட்டியின்போது காலில் காயம் ஏற்பட்டதால் , கேதர் ஜாதவ் அடுத்தடுத்த போட்டிகளில் விளையாட முடியாத நிலை ஏற்பட்டது . இந்நிலையில் , கொல்கத்தா அணிக்கு எதிரான போட்டியில் பேட்டிங்கின்போது , சுரேஷ் ரெய்னாவிற்கு காலில் காயம் ஏற்பட்டது . அவருக்கு சிகிச்சை அளிக்கப்பட்டு போட்டியில் தொடர்ந்து விளையாடினாலும் நிற்க முடியாமல் , ஓடமுடியாமல் திணறினார் . உடனே அவுட்டும் ஆனார் . அதன்பிறகு அவரை பரிசோதித்த பிசியோதெரபிஸ்ட் , ரெய்னா ஒருவாரம் ஓய்வெடுக்க வேண்டும் என கூறியதால் , அடுத்த இரண்டு போட்டிகளில் ரெய்னா விளையாட மாட்டார் . வரும் 15ம் தேதி நடக்க இருக்கும் பஞ்சாபுக்கு எதிரான போட்டியிலும் 20ம் தேதி நடக்க இருக்கும் ராஜஸ்தானுக்கு எதிரான போட்டியிலும் ரெய்னா விளையாட மாட்டார் என சிஎஸ்கே அணி நிர்வாகம் அறிவித்துள்ளது . கேதர் ஜாதவ் விளையாடாத நிலையில் , தற்போது ரெய்னாவும் இரண்டு போட்டிகளில் ஆடாதது , சென்னை ரசிகர்களுக்கு ஏமாற்றத்தை அளித்துள்ளது .


பல சீரியல்களில் நடித்து பிரபலமானவர் நடிகை ஸ்ரீதேவி . தற்போது சின்னத்திரையில் கல்யாணப் பரிசு , ராஜா ராணி , உள்ளிட்ட சீரியல்களில் மிகவும் முக்கிய கதாப்பதிரத்தில் நடித்து வருகிறார் . மேலும் தெருக்களில் மிகவும் மோசமான நிலையில் சாப்பாடு இன்றி சுற்றி திரியும் நாய்களை பாதுகாக்கும் அமைப்பையும் நடத்தி வருகிறார் . கடந்த 15 ஆண்டுகளுக்கு மேல் , சின்னத்திரை மற்றும் ஒரு சில திரைப்படங்களிலும் நடித்துள்ள இவர் திருமணம் செய்துக்கொள்ளாமல் காலம் கடத்தி வந்தார் . இந்நிலையில் இவர் தற்போது திருமண பந்தத்தில் இணைந்துள்ளார் . இவருடைய திருமணம் இவரின் பிறந்த நாளான ஏப்ரல் 28 ஆம் தேதி நடந்துள்ளது . இவர் அசோக் சிந்தாரா என்கிற பெங்களூரை சேர்ந்த இளைஞரை கரம் பிடித்துள்ளார் . இவர் ஐ . டி துறையில் வேலை வேலைபார்ப்பதாக கூறப்படுகிறது . பெற்றோர் விருப்பப்படி திருமணம் செய்துக்கொண்ட ஸ்ரீ தேவியின் திருமணத்திற்கு , சின்னத்திரையை சேர்ந்த பல பாரபலங்கள் மற்றும் நண்பர்கள் கலந்துக்கொண்டு தங்களுடைய வாழ்த்துக்களை தெரிவித்தனர் . புகைப்படம் இதோ . .


நடிகர் விஜயின் சர்கார் திரைப்படத்திற்கு அ . தி . மு . க அரசு இடையூறு செய்ய துவங்கியுள்ளதால் திட்டமிட்டபடி அந்த படம் தீபாவளிக்கு வெளியாகுமா என்கிற சந்தேகம் எழுந்துள்ளது . ஏ . ஆர் . முருகதாஸ் இயக்கத்தில் நடிகர் விஜய் சர்கார் எனும் படத்தில் நடித்து வருகிறார் . முதலில் இந்த திரைப்படம் விவசாயிகள் பிரச்சனை பற்றியது என்று கூறப்பட்டது . ஆனால் படத்தின் பெயர் அறிவிக்கப்பட்ட பிறகு தான் விஜய் அரசியல் படத்தில் நடித்து வருவது தெரியவந்தது . இந்த நிலையில் , சர்கார் படத்தின் பர்ஸ்ட் லுக் போஸ்டரில் விஜய் சிகரெட் புகைப்பது போன்ற காட்சி இருப்பதற்கு பா . ம . க கடும் எதிர்ப்பு தெரிவித்தது . ஆனால் அதனை தயாரிப்பாளர் தரப்பும் , விஜய் தரப்பும் பெரிதாக கண்டுகொள்ளவில்லை . இந்தநிலையில் தான் திடீர் திருப்பமாக தமிழக அரசின் பொது சுகாதாரத்துறை நடிகர் விஜய் , இயக்குனர் ஏ . ஆர் . முருகதாஸ் மற்றும் தயாரிப்பாளரான சன் பிக்சர்ஸ் கலாநிதிமாறன் ஆகியோருக்கு ஒரு நோட்டீஸ் அனுப்பியது . அந்த நோட்டீசில் புகைபிடிப்பது போல் காட்சி வைத்து சர்கார் படத்தின் மூலமாக புகையிலை உபயோகத்தை ஊக்குவிக்கும் உங்கள் மீது ஏன் நடவடிக்கை எடுக்க கூடாது என்று ஒரு கேள்வியும் கேட்டிருந்தது தமிழக அரசின் பொது சுகாதாரத்துறை . இதனால் மிரண்டு போன தயாரிப்பாளர் தரப்பு , உடனடியாக தனது சன் பிக்சர்ஸ் ட்விட்டர் பக்கத்தில் இருந்து விஜய் புகைபிடிப்பது போன்ற புகைப்படத்தை நீக்கிவிட்டது . மேலும் குறிப்பிட்ட அந்த புகைப்படத்தை தாங்கள் நீக்கிவிட்டதாக , பொது சுகாதாரத்துறைக்கு பதிலும் அனுப்பிவிட்டது சன் பிக்சர்ஸ் . தற்போதைக்கு இந்த பிரச்சனைக்கு முற்றுப்புள்ளி வைக்கப்பட்டாலும் , சர்கார் படத்திற்கு எதிரான மனநிலையில் தமிழக அரசு இருப்பதையே பொது சுகாதாரத்துறையின் நடவடிக்கை காட்டுகிறது . எத்தனையோ படங்களில் எத்தனையோ ஹீரோக்கள் புகை பிடிப்பது போல் நடித்துள்ளனர் . ஆனால் அவர்களுக்கு எல்லாம் நோட்டீஸ் அனுப்பாத சுகாதாரத்துறை விஜய்க்கு மட்டும் அனுப்பியிருப்பதற்கு காரணம் என்று பல விஷயங்கள் கூறப்படுகின்றன . எஸ் – ஈ . பி . எஸ்சை கிண்டல் செய்யும் வகையிலான காட்சிகள் இருப்பதாக சொல்லப்படுகிறது . இதனால் தான் சர்கார் படத்திற்கு இடையூறு செய்யும் வேலைகள் தற்போதே தொடங்கப்பட்டதாகவும் சொல்லப்படுகிறது . இப்படியே போனால் சர்கார் வெளியாவதே கூட பெரும் சிக்கலை உருவாக்கலாம் என்கிறார்கள் . ஏனென்றால் இப்படித்தான் தலைவா படத்திற்கு டைம் டூ லீட் என்ற சப்டைட்டிலுடன் பெயர் வைக்கப்பட்டது அ . தி . மு . கவிற்கு எரிச்சலை ஏற்படுத்தியது . தலைவா படத்தை வெளியிட முடியாத ஒரு சூழலை அப்போதைய அ . தி . மு . க அரசு ஏற்படுத்தியது . பின்னர் திரைமறைவில் நடைபெற்ற சமாதான பேச்சுவார்த்தைகள் , பெருந்தலைகளின் தலையீடுகள் மற்றும் விஜய் ஜெயலலிதாவிற்கு வேண்டுகோள் விடுத்து வெளியிட்ட வீடியோ என எதுவும் வேலைக்கு ஆகவில்லை . டைம் டூ லீட் என்கிற வாசகத்துடன் சில காட்சிகளையும் நீக்கிய பிறகே தலைவா வெளியானது . இதேபோல் மெர்சல் படத்திலும் ஜி . எஸ் . டிக்கு எதிரான வசனங்களால் படம் வெளியாகும் போது சிக்கல் ஏற்பட்டது . மெர்சல் படத்தில் விலங்குகளை துன்புறுத்தியதாக கூறி விலங்குகள் நல வாரியம் மெர்சலுக்கு இடையூறு கொடுத்தது . பின்னர் முதலமைச்சர் எடப்பாடி பழனிசாமியை விஜய் சந்தித்த பிறகு பிரச்சனை தீர்ந்தது . இவை எல்லாவற்றையும் மறந்துவிட்டு விஜய் தற்போது நேரடி அரசியல் படத்தில் நடித்து வருகிறார் . இந்த படமாவது பிரச்சனையில் சிக்காமல் தீபாவளிக்கு வெளியாக வேண்டும் என்பதே விஜய் ரசிகர்களின் எதிர்பார்ப்பாக உள்ளது .


திருநெல்வேலியைச் சேர்ந்த 26 வயதான விஜய் ஷங்கர் , கடந்த 2014 - ஆம் ஆண்டு சென்னை சூப்பர் கிங்ஸ் அணிக்காக தேர்ந்தெடுக்கப்பட்டார் . ஆனால் அப்போட்டியில் அவருக்கு பவுலிங் செய்ய மட்டுமே வாய்ப்பு கிடைத்தது . அதற்கு பின் , நடப்பு ஐபிஎல் தொடரில் , மும்பைக்கு எதிராக கடந்த ஏப்ரல் 12 - ஆம் தேதி நடைபெற்ற லீக் போட்டியில் , 7 - வது வீரராக களமிறக்கப்பட்டு 1 ரன் மட்டும் எடுத்து ஏமாற்றமடைந்தார் . அடுத்து கிட்டத்தட்ட ஒருமாதம் வரை அவருக்கு அணியில் இடம் கிடைக்கவில்லை . பின் , மீண்டும் அதே மும்பை அணிக்கு எதிராக நடந்த மற்றொரு லீக் போட்டியில் , அவருக்கு இடம் கிடைத்தது . இம்முறை , தேர்வாளர்களுக்கு சிறிது நம்பிக்கை அளிக்கும் விதமாக ஆடினார் விஜய் . 139 ரன்கள் இலக்கை நோக்கி ஆடிய ஹைதராபாத் அணியில் , ஐந்தாவது வீரராக களமிறக்கப்பட்டார் . 9 ரன்னில் யுவராஜ் அவுட்டான பின் களமிறங்கிய விஜய் , 12 பந்துகளில் 15 ரன்கள் எடுத்து நாட் அவுட்டாக இருந்தார் . இந்த ‘நாட் அவுட்’ தான் , அவருக்கு அடுத்த போட்டிக்கான வாய்ப்பை அளித்தது . மே 13 - ஆம் தேதி நடந்த போட்டியில் , முதலில் ஆடிய குஜராத் லயன்ஸ் அணி , ஹைதராபாத்திற்கு 155 ரன்கள் இலக்கு நிர்ணயித்தது . இம்முறை யுவராஜ் சிங் நீக்கப்பட்டு , அவரது இடத்தில் நான்காவது வீரராக விஜய் ஷங்கர் களமிறக்கப்பட்டார் . இந்த வாய்ப்பினை கெட்டியாக பிடித்துக் கொண்ட விஜய் , 25 ரன்களுக்கு 2 விக்கெட்டுகளை இழந்து அணி தடுமாறிய போது , கேப்டன் வார்னருடன் இணைந்து மிக மெச்சூர்டான ஆட்டத்தை வெளிப்படுத்தினார் . அப்போட்டியில் , இறுதிவரை ஆட்டமிழக்காமல் 44 பந்துகளில் 63 ரன்கள் குவித்தார் . இதில் 9 பவுண்டரிகள் அடங்கும் . வார்னரும் 69 ரன்கள் எடுக்க , ஹைதராபாத் 8 விக்கெட்டுகள் வித்தியாசத்தில் வென்றது . அடுத்து மே 17 - ஆம் தேதி நடைபெற்ற கொல்கத்தாவிற்கு எதிரான பிளேஆஃப் ( எலிமினேட்டர் 1 ) போட்டியில் , முதலில் பேட் செய்த ஹைதராபாத் , வெறும் 128 ரன்கள் மட்டுமே எடுத்தது . அப்போட்டியில் 17 பந்துகளில் 22 ரன்கள் மட்டுமே எடுத்தார் விஜய் . இருப்பினும் , ஒட்டுமொத்த ஐபிஎல் அணி நிர்வாகங்களின் பார்வையை தன் மீது விழச்செய்துள்ள விஜய் ஷங்கர் , அடுத்த வருடம் ஒரு ஸ்டாராக உருவாவதில் சந்தேகம் இருப்பதாக தெரியவில்லை . நடப்பு ஐபிஎல் - ல் மிகப்பெரிய கவனம் ஈர்த்துள்ள மற்றொரு தமிழக வீரராக உருவெடுத்துள்ளவர் , 17 வயதான நம்ம வாஷிங்டன் சுந்தர் . சென்னையைச் சேர்ந்த இந்த வலது கை ஆஃப் ஸ்பின்னர் , அஷ்வின் இல்லாத குறையை , புனே அணிக்காக சிறப்பாக பூர்த்தி செய்து வருகிறார் . அதுவும் தோனி முன்னிலையில்… . . இந்த தொடரில் இதுவரை 10 போட்டிகளில் ஆடியுள்ள சுந்தர் , 8 விக்கெட்டுகள் வீழ்த்தியுள்ளார் . அதுவும் , பிளேஆஃப் சுற்றில் மும்பை இந்தியன்ஸ்க்கு எதிரான ஆட்டத்தில் , புனே அணி 162 ரன்கள் மட்டுமே எடுத்திருந்தது . சொந்த மண்ணில் , மும்பைக்கு இதுவொரு பெரிய டார்கெட்டே இல்லை எனலாம் . ஆனால் , அப்போட்டியில் 4 ஓவர்கள் வீசி , ரோஹித் ஷர்மா , பொல்லார்ட் , அம்பதி ராயுடு ஆகிய மூன்று மிக முக்கிய விக்கெட்டுகளை வீழ்த்தி , அணியின் வெற்றிக்கு வழிவகுத்து இறுதிப் போட்டிக்கு புனே செல்ல காரணமானார் . அதற்கு பரிசாக ‘ஆட்ட நாயகன்’ விருதையும் வென்றார் . புனே அணிக்கு மட்டுமல்ல , எதிர்காலத்தில் இந்திய அணிக்கும் கூட , ரவிச்சந்திரன் அஷ்வினுக்கு ஒரு சிறந்த மாற்றாக வாஷிங்சுடன் சுந்தர் இருப்பார் என நம்பலாம் . இந்த ஐபில்எல் தொடரில் இவரது அடிப்படை விலை ரூ . 10 லட்சம் . ஆனால் , சேவாக் இவரை பஞ்சாப் அணிக்காக எடுத்த தொகை எவ்வளவு தெரியுமா ? 3 கோடி . இதன் காரணமாக , சேலத்தைச் சேர்ந்த இந்த ‘யார்கர்’ ஸ்பெஷலிஸ்ட் மீது அதிக எதிர்பார்ப்பு இருந்தது . அதற்கேற்ப முதல் போட்டியிலேயே ஆடும் லெவனில் இவருக்கு வாய்ப்பளிக்கப்பட்டது . ஆனால் , அவரது துல்லியமான பவுலிங் கொஞ்சம் மிஸ்ஸாக , நடப்புத் தொடரில் பெரிதாகவே சறுக்கினார் நடராஜன் . மொத்தம் 6 போட்டியில் விளையாடி , 2 விக்கெட்டுகள் மட்டுமே வீழ்த்தியுள்ளார் . இருப்பினும் , அடுத்த ஆண்டு ‘சென்னை சூப்பர் கிங்ஸ்’ மீண்டும் களமிறங்குவதால் , நிச்சயம் இவருக்கும் சென்னை அணியில் இடம் கிடைக்கலாம் . அப்போது , இந்த சீசனுக்கும் சேர்த்து , ‘வச்சு செய்யணும் - னு’ நடராஜனை வாழ்த்தலாம் .


ஐபிஎல் போட்டியில் பிளே ஆஃப் சுற்று வரை அணியை கூட்டிச் செல்வதே கேப்டனாக எனது முதல் இலக்காகும் என்று கொல்கத்தா நைட் ரைடர்ஸ் அணியின் கேப்டன் தினேஷ் கார்த்திக் கூறினார் . ஐபிஎல் கிரிக்கெட் போட்டியில் கொல்கத்தா அணியின் கேப்டனாக கெளதம் கம்பீர் இருந்தார் . அவரது தலைமையில் அந்த அணி இரண்டு முறை சாம்பியன் ஆகியிருந்தது . இந்த நிலையில் , இந்த சீசனில் கம்பீரை கைவிட்ட கொல்கத்தா , தமிழக வீரர் தினேஷ் கார்த்திக்கை கேப்டனாக்கி உள்ளது . அணியின் புதிய ஜெர்ஸி அறிமுக நிகழ்ச்சி கொல்கத்தாவில் நேற்று நடைபெற்றது . அதில் கலந்து கொண்ட தினேஷ் கார்த்திக் , " ஓர் அணியின் கேப்டனிடம் , அணி நிர்வாகத்தின் எதிர்பார்ப்பு என்னவாக இருக்கும் என்பதை அறிவேன் . கேப்டனாக இருப்பதில் நெருக்கடி இருக்கும்தான் . எனினும் , பிளே ஆஃப் சுற்று வரை அணியை கூட்டிச் செல்வதே கேப்டனாக எனது முதல் இலக்காகும் . அணியின் சிறப்பான ஆட்டத்தை வெளிக்கொண்டு வருவதன் மூலமாக , அந்த இலக்கை அடைய இயலும் என எண்ணுகிறேன் . இந்திய அணிக்கு ஆடியதைப் போலவே , கொல்கத்தா அணியிலும் எந்த பேட்டிங் வரிசையிலும் என்னால் களம் காண இயலும் . ஐபிஎல் போட்டி , இக்கட்டான சூழ்நிலைகளை கையாளுவதை அடிப்படையாகக் கொண்டது . எல்லோரைப் போலவே நானும் என்னால் இயன்றதை சிறப்பாகச் செய்ய உள்ளேன் " என்று கூறினார் .


ஜெயலலிதாவின் கோபம் , யாருக்கும் மன வலியை தந்ததில்லை . ஏனெனில் அவரது ஆளுமை அப்படிப்பட்டது . சசிகலாவும் , அவரது உறவுகளும் , அவமானப்படுத்தும் போது , அதை தாங்கமுடியாமல் , வெறுத்து போயினர் அமைச்சர்கள் . ஜெயலலிதா இறந்து , கட்சியும் , ஆட்சியும் சசிகலாவின் கைக்கு வந்த பின்னர் , சசிகலா உறவினர்கள் ஆடிய ஆட்டம் இருக்கிறதே . . அப்பப்பா . . அமைச்சர்கள் முதல் , கட்சியின் மூத்த நிர்வாகிகள் வரை , பலரையும் தினகரன் ஒருமையில் அழைப்பதையும் , “வாய்யா , போய்யா” என்று பேசுவதையும் கொஞ்சம் கூட ஜீரணிக்க முடியவில்லை . அவர்தான் அப்படி பேசுகிறார் என்றால் , அவர் குடும்பத்து நண்டு , சிண்டுகள் கூட நம்மை ஒருமையில் பேசுவதை கேட்கும் போது அப்படியே இதயமே நொறுங்குவது போல இருக்கும் என்று ஒரு அமைச்சர் கண்ணீரே விட்டு விட்டார் . இன்னும் சில அமைச்சர்களோ , துறையில் ஒரு சிறிய டெண்டர் விட்டால் கூட , உறவு , நட்பு என்று யாரையாவது அனுப்பி , தினகரன் அதை பெற்றுக் கொண்டு விடுகிறார் . அதனால் , டெண்டர் பெறுபவர்களிடம் எதுவும் வாங்க முடியாமல் , சொந்த பணத்தை கொண்டு தினகரனுக்கு கப்பம் கட்ட வேண்டி இருக்கிறது என்றும் புலம்பி உள்ளனர் . இந்த நிலையில் , சசிகலா குடும்பத்தை அப்புறப்படுத்த வேண்டும் என்று முடிவு செய்யப்பட்டபோது , அதிக மகிழ்ச்சி அடைந்தவர்கள் அமைச்சர்களே . அதன் பிறகே , அணிகள் இணைப்பு விஷயமும் , சசிகலா குடும்பத்தை அரசியலை விட்டு அப்புறப்படுத்தும் விஷயமும் சூடு பிடித்துள்ளது என்கின்றனர் அதிமுகவினர் .


ஜெயலலிதா மறைவுக்கு பின் அதிமுகவில் இரு அணிகளாக செயல்பட்டு வருகின்றன . இரு அணிகளும் ஒரே கட்சியின் சின்னத்தை பயன்படுத்துவதால் , தேர்தல் ஆணையம் , அக்கட்சியின் சின்னமான இரட்டை இலையை முடக்கியது . இதனால் , பிளவுபட்டு கிடக்கும் இரு அணிகளும் மீண்டும் இணைவதற்கான பேச்சு வார்த்தையில் ஈடுபட்டு வருகின்றன . இதற்கிடையில் , இரட்டை இலை சின்னத்தை கைப்பற்றுவதற்காக தேர்தல் ஆணையத்துக்கு லஞ்சம் கொடுக்க முயன்ற டிடிவி . தினகரனை , டெல்லி மத்திய குற்றப்பிரிவு போலீசார் நேற்று இரவு கைது செய்தனர் . டிடிவி . தினகரன் கைது செய்யப்பட்டதற்கு மத்தியில் ஆட்சி நடத்தும் பாஜகதான் காரணம் என பரவலாக பேசப்படுகிறது . ஆனால் , இது தவறான குற்றச்சாட்டு என ஓ . பன்னீர்செல்வம் அணியை சேர்ந்த பொன்னையன் கூறினார் . இதற்கு பதிலடி கொடுத்ததை போல் , அதிமுக பேச்சாளர் நாஞ்சில் சம்பம் ஒ . பன்னீர்செல்வத்துக்கு ஒய் பிரிவு பாதுகாப்பு கொடுத்தது ஏன் . எப்படி கொடுக்க முடியும் என கேள்வி எழுப்பியுள்ளார் . இதுகுறித்து அவர் கூறியதாவதுஃ - ஓ . பன்னீர்செல்வத்துக்கு திடீரென மத்திய அரசு ‘ஒய்’ பாதுகாப்பு கொடுத்துள்ளது . அந்த பாதுகாப்பை அவருக்கு எப்படி கொடுக்க முடியும் . அவர் என்ன அந்த அளவுக்கு அச்சுறுத்தளான ஆளா . இவை அனைத்தும் பாஜக நடத்தும் நாடகம் . இதற்கு , அவர்கள் தலையாட்டி கொண்டு இருக்கிறார்கள் . அதிமுக விசுவாசிகள் என சொல்லிக் கொள்ளும் கைகூலிகள் . பாஜகவுக்கு விலை போனவர்கள் . டிடிவி . தினகரன் கைது செய்யப்பட்டதற்கு , பாஜகதான் காரணம் . பாஜக நடத்தும் இந்த அரசியல் விளையாட்டுககு அர்த்தம் இல்லை . நேற்று செய்தியாளர்களிடம் பேசிய ஓ . பன்னீர்செல்வம் , இரு அணிகளும் இணைவதில் கனிவான பேச்சு வார்த்தை நடப்பதாகவும் , விரைவில் இணைவதாகவும் கூறினார் . அதன் பின்னணி , நேற்று இரவே டிடிவி . தினகரன் கைது செய்யப்பட்டது . நேற்று இரவே டிடிவி . தினகரன் கைது செய்யப்படுவார் என ஓ . பன்னீர்செல்வத்துக்கு நன்றாக தெரியும் . அதை வைத்துதான் அவர் , செய்தியாளர்களிடம் கூறினார் . இத்தனை சாராணமாக இருந்த ஓ . பன்னீர்செல்வத்துக்கு ஏன் ஒய் பாதுகாப்பு கொடுக்கப்பட்டது . அவர் மீது மத்திய அரசுக்கு என்ன அக்கறை . அதற்கான தேவை ஏன் வந்தது . இவை அனைத்து பாஜகவின் நாடகம் . அதிமுகவை உடைக்க சதி செய்கிறது . தமிழகத்தில் இந்தியை திணிக்க வேண்டும் . இந்துத்வா என்ற அமைப்பை வளர்க்க வேண்டும் என திட்டமிட்டுள்ளார்கள் . அதற்காகவே இதுபோன்ற செயல்களை செய்து வருகிறார்கள் . அதற்கு , அதிமுகவின் பெயரை கூறும் கை கூலிகளும் தலையாட்டுகிறார்கள் . இவர்கள் அனைவரும் அதிமுகவுக்கு வந்த சாபங்கள் . இத்தனை நாள் , சசிகலாவின் படத்தையும் , பேனரை தொட்டு வணங்கியவர்கள் , இன்று தலைமை அலுவலகத்தில் இருந்து எப்படி அகற்ற செய்யலாம் . இவ்வாறு அவர் கூறினார் .


மோடிக்கு அதிரடி சவால் விடுத்த தேவேகவுடா . . . ! 84 வயதில் இப்படி என்றால் நம்ப முடிகிறதா . . ? சமீபத்தில் விராட்கோலி பிரதமர் மோடிக்கு பிட்னஸ் சவாலை விடுத்தார் . அதனை ஏற்றுக்கொண்ட பிரதமர் , தான் யோகா மற்றும் நடைப்பயிற்சி செய்வது போன்ற வீடியோவை வெளியிட்டு இருந்தார் . இந்த வீடியோவை வெளியிட்டு கர்நாடக முதல்வர் குமாரசாமிக்கு பிட்னஸ் சவால் விடுத்தது இருந்தார் பிரதமர் மோடி அதற்கு பதில் அளித்த , குமாரசாமி " எனது பிட்னசை விட , கர்நாடகாவின் பிட்னஸ் தான் எனக்கு முக்கியம் என தெரிவித்து இருந்தார் . இந்நிலையில் , முதல்வர் குமாரசாமி வீடியோ வெளியிடவில்லை என்றாலும் , 86 வயதான தேவேகவுடா " தான் உடற்பயிற்சி செய்யும் போட்டோவை வெளியிட்டு உள்ளார் . தேவேகவுடா தனது வீட்டிலேயே ஜிம் வைத்து உடற்பயிற்சி செய்து வருகிறார் . அவருக்கு கார்த்திக் என்ற பயிற்சியாளர் ட்ரெய்னிங் கொடுத்து வருகிறார் . தன்னுடைய உடற்பயிற்சி குறித்து தேவேகவுடா தெரிவிக்கும் போது , எனக்கு நீண்ட காலம் வாழ வேண்டும் என்ற ஆசை இல்லை . . ஆனால் உடலை ஆரோக்கியமாக வைத்துக்கொள்ள வேண்டும் என நினைக்கிறன் . சாதரணமாகவே , எனக்கு வயதாகி விட்டதால் , என் வயதுக்கு ஏற்ற சில பிரச்சனைகள் எனக்கு வந்துவிட்டது . எனக்கு புகை பிடிக்கும் பழக்கமும் , மது அருந்தும் பழக்கமும் கிடையாது . சைவ உணவை சாப்பிடுகிறேன் . எனக்கு இருக்கும் பிரச்சனையை உடற்பயிற்சி மூலம் சரி செய்து வருகிறேன் என தெரிவித்து உள்ளார் இது குறித்து அவருடைய பயிற்சியாளர் தெரிவிக்கும் போது , " அவருக்கு 86 வயது . . . . ஆனாலும் 40 வயதானவர்களுக்கு இணையாக ஆரோக்கியமாக உள்ளார் என தெரிவித்து உள்ளார் .


பிளவுபட்ட அதிமுகவின் இரு அணிகளையும் இணைப்பது குறித்து சேலத்தில் கட்சி நிர்வாகிகளுடன் முதல் அமைச்சர் எடப்பாடி பழனிச்சாமி ஆலோசனை நடத்தி வருவதாக தகவல் வெளியாகி உள்ளது . ஜெயலலிதா உயிருடன் இருக்கும் வரை எஃகு கோட்டையாக இருந்த அதிமுக , அவர் மறைவுக்குப் பின்னர் இரண்டாக பிளவுபட்டு நி்ற்கிறது . ஜெயலலிதா இருக்கும் வரை பவ்யம் காட்டிய மூத்த அமைச்சர்கள் இன்று வானமே அதிரும் அளவுக்கு உரக்கப் பேசி வருகின்றனர் . சசிகலா , தினகரனை நீக்கினால் மட்டுமே பேச்சுவார்த்தை என்ற நிலைப்பாட்டில் பன்னீர் தரப்பு உறுதியாக இருந்தாலும் , அவ்விருவரையும் ஆதரிப்பது என்பதில் எடப்பாடி டீம் தெளிவாக உள்ளது . சென்னையில் நடைபெற்ற மாவட்டச் செயலாளர்கள் கூட்டத்தில் சசிகலாவே பொதுச்செயலாளர் என்ற பிரமாணப் பத்திரத்தில் முக்கிய நிர்வாகிகளிடம் எடப்பாடி டீம் கையெழுத்து பெற்றதாகவும் கூறப்படுகிறது . கலங்கிய குட்டை தெளிவுவது தானே இயல்பு . ஆனால் அதிமுக விவகாரத்தில் நாளுக்கு நாள் நிமிடத்திற்கு நிமிடம் குழப்பமே அதிகரித்து வருகிறது . என்னதான் நடந்து கொண்டிருக்கிறது என்று அதிமுகவின் அடிமட்டத் தொண்டர் முதல் வெகுஜன மக்கள் வரை அனைவருமே குழம்பிப் போய் உள்ளனர் . இந்தச் சூழலில் சேலம் சென்றுள்ள முதல் அமைச்சர் எடப்பாடி பழனிச்சாமி , முக்கிய நிர்வாகிகளிடம் ஆலோசனை நடத்தினார் . அப்போது அணிகள் இணைப்பது குறித்து விவாதிக்கப்பட்டது .


ஆளும் கட்சியினர் செய்து வரும் ஊழல்களை அம்பலப்படுத்தும் வகையில் , அமைச்சர்களின் இணையதள முகவரிக்கு புகாராக அனுப்பிவையுங்கள் என தனது ரசிகர்களுக்கும் , பொது மக்களுக்கும் நடிகர் கமலஹாசன் வேண்டுகோள் விடுத்திருந்தார் . ஆனால் அநத் முகவரிகள் திடீரென மாயமானதையடுத்து புதிய முகவரி ஒன்றை கமல் தனது ரசிகர்களுக்கு அனுப்பு வைத்துள்ளார் . தமிழகத்தில் அனைத்து துறைகளிலும் ஊழல் மலிந்து கிடப்பதாக நடிகர் கமல்ஹாசன் குற்றம்சாட்டியதற்கு அமைச்சர்கள் கடும் எதிர்ப்பு தெரிவித்து வருகிறார்கள் . ஆதாரம் இல்லாமல் ஊழல் குற்றச்சாட்டுகள் கூறக்கூடாது என்று கண்டித்து வரும் அமைச்சர்களுக்கு பதில் அளிதக்கும் வகையில் கமல்ஹாசன் , “ஊழல் என்ற சத்தம் ஊரெல்லாம் கேட்கிறது . இதில் அமைச்சர்களுக்கு ஆதாரம் வேண்டுமாம் . அமைச்சர்கள் கேட்ட ஆதாரங்களையும் ஊழலால் அனுபவித்த இன்னல்களையும் சம்பந்தப்பட்ட அமைச்சர்களுக்கு அனுப்பி வையுங்கள் என்று ரசிகர்களுக்கு வேண்டுகோள் விடுத்து டுவிட்டரில் கருத்து பதிவிட்டார் . அமைச்சர்களை இணையதளம் மூலம் தொடர்பு கொள்ளும் முகவரியையும் அதில் வெளியிட்டார் . கமல்ஹாசன் வெளியிட்ட முகவரி தமிழக அரசின் அதிகாரப்பூர்வ இணையதளம் ஆகும் . அந்த முகவரிக்கு ஊழல் புகார் ஆதாரங்களை அனுப்பி வைக்க ரசிகர்கள் தயாரானபோது முகவரி பற்றிய விவரங்கள் அனைத்தும் திடீரென மாயமாகி இருந்தன . அமைச்சர்களின் தொடர்பு எண்கள் , இமெயில் முகவரி , அவர்களின் சொந்த ஊர் பற்றிய முகவரி விவரங்கள் மற்றும் தொலைபேசி எண்கள் போன்றவை எதுவும் இல்லாமல் வெற்றிடமாக இருந்தது . இதனால் ரசிகர்கள் ஊழல் ஆதாரங்களை அனுப்ப முடியாமல் குழம்பினார்கள் . இதைத்தொடர்ந்து கமல்ஹாசன் ரசிகர்களுக்கு புதிய உத்தரவு ஒன்றை பிறப்பித்தார் . அமைச்சர்களின் முகவரிக்கு பதிலாக ஊழல் புகார் ஆதாரங்களை லஞ்ச ஊழல் தடுப்பு பிரிவு போலீசாருக்கு அனுப்பி வையுங்கள் என்று அறிவுறுத்தி உள்ளார் . அத்துடன் லஞ்ச ஊழல் தடுப்பு பிரிவு அலுவலகம் இயங்கும் எண் . 293 , எம் . கே . என் . ரோடு , ஆலந்தூர் , சென்னை - 600016 என்ற முகவரியையும் 22321090,22321085,22310989,22342142 ஆகிய தொலைபேசி எண்கள் , 22321005 என்ற பேக்ஸ் எண் , dv - ac @ nic . in என்ற இமெயில் முகவரி ஆகியவற்றையும் அனைத்து மாவட்ட ரசிகர் மன்றத்தினருக்கும் அனுப்பி வைத்து உள்ளார் .


தமிழ்நாட்டை ஒரு தமிழன்தான் ஆள வேண்டும் , தமிழர்கள் தமிழில்தான் பேச வேண்டும் என யாராவது குரல் கொடுத்தால் , அவரை ஒரு குறுகிய வட்டத்துக்குள் அடைத்து , இவன் பிரிவினைவாதி , ஆண்ட்டி இந்தியன் , இறையாண்மைக்கு எதிரானவன் என்று கூறி அவர் மீது தீவிரவாத முத்திரை குத்தி அய்யோ அம்மா என்று சிலர் இங்கு கூப்பாடு போடுவதைப் பார்த்திருக்கிறோம் . அதே நேரத்தில் வேறு மாநிலத்தைச் சேர்ந்தவர்கள் யாராவது தங்களது தாய் மொழி குறித்து இங்கு சிலாகித்து பேசி விட்டால் அது அவரது உரிமை என்று சப்பைக்கட்டு கட்டுவார்கள் அந்த தேசியவாதிகள் . இந்த நிலைமை மாற வேண்டும் என்பது தான் தமிழ் ஆர்வலர்கள் கருத்தாக உள்ளது . இதனிடையே இது போன்றதொரு சர்ச்சைப் பேச்சில் சிக்கியிருக்கிறார் அமைச்சர் கடம்பூர் ராஜு . தூத்துக்குடி மாவட்டம் கோவில்பட்டியில் கம்மவார் மகாஜனசங்கம் சார்பில் ஒரு விழா நடத்தப்பட்டது . இந்த கூட்டத்தில் தெலுங்கு சமூகத்தைச் சேர்ந்த கடம்பூர் ராஜு பங்கேற்று தமிழில் பேசினார் . அவர் பேசும்போது கோவில்பட்டி மற்றும் அதனைச் சுற்றியுள்ள பகுதிகளில் ஏராளமான தெலுங்கு பேசும் மக்கள் இருக்கிறார்கள் . நாம் வெளியில் தமிழ்ல் பேசினாலும் , வீட்டுக்குள் தெலுங்கில்தான் பேச வேண்டும் என தெரிவித்தார் . ஆனால் இந்தப் பகுதியில் இருந்து சென்னை உள்ளிட்டபெரிய நகரங்களுக்கு செல்லும் தெலுங்கு பேசும் மக்கள் அங்கு போனவுடன் தெலுங்கை மறந்துவிடுவதாக வேதனை தெரிவித்தார் . நமது கலாச்சாரம் பாதுகாக்கப்படவேண்டும் என்றால் இனி வீடுகளில் தெலுங்கில்தான் பேச வேண்டும் என்று கேட்டுக் கொண்டார் . தமிழ்ல பேசுன்னு தமிழன் சொல்லிட்டா . சாதி வெறியன் , மொழி வெறியன் , பிரிவினைவாதின்னு முத்திரை குத்தும் இந்த தேசியவாதிகள் இதற்கு என்ன சொல்லப் போகிறார்கள் என நெட்டிசன்கள் கேள்வி எழுப்பியுள்ளனர் .


நடிக்க வாய்ப்பு கேட்டு வரும் பெண்களுக்கு தெலுங்கு திரையுலகைச் சேர்ந்த பிரபலங்கள் பாலியல் தொல்லை கொடுப்பதாக பல நடிகைகள் செய்தியாளர்கள் முன்பு கதறி அழுதனர் நடிக்க வாய்ப்பு கேட்கும் பெண்களை படுக்கைக்கு அழைத்து பாலியல் தொல்லை கொடுப்பதாக தெலுங்கு நடிகர்கள் , இயக்குனர்கள் , தயாரிப்பாளர்கள் மீது நடிகை ஸ்ரீரெட்டி பாலியல் புகார் தெரிவித்து இருப்பது ஆந்திரா , தெலுங்கானா மாநிலங்களில் பெரும் பரபரப்பை ஏற்படுத்தி உள்ளது . டைரக்டர்கள் சேகர் கம்முலு , கோனா வெங்கட் , கொரடாலா சிவா , நடிகர் ராணாவின் தம்பி அபிராம் , நகைச்சுவை நடிகர் விவா ஹர்ஷா , பாடகர் ஸ்ரீராம் சந்திரா , தயாரிப்பாளர் வெங்கட் அப்பாராவ் ஆகியோர் பெயர்களை ஸ்ரீலீக்ஸ் பக்கத்தில் அவர் வெளியிட்டு இருக்கிறார் . திரையுலக பிரபலங்கள் ஐதராபாத்தில் உள்ள ஸ்டுடியோக்களை சிவப்பு விளக்கு பகுதியாக பயன்படுத்தி அங்கு பெண்களிடம் செக்ஸ் வைத்துக்கொள்வதாகவும் குற்றம்சாட்டி உள்ளார் . மகளிர் அமைப்புகள் ஸ்ரீரெட்டிக்கு நியாயம் கேட்டு போராட்டத்தில் குதித்துள்ளன . ஸ்ரீரெட்டி மற்றும் அவரை ஆதரிக்கும் நடிகைகள் அபூர்வா , சுனிதா ரெட்டி , சுருதி , சந்தியா நாயுடு , ஹேமா , நாகலட்சுமி உள்ளிட்ட பலர் ஐதராபாத்தில் நிருபர்களை சந்தித்தனர் . அப்போது பேசிய சந்தியா நாயுடு தெலுங்கு பட உலகில் பெண்களுக்கு பாதுகாப்பு இல்லை . சினிமா வாய்ப்பு கேட்டால் படுக்கைக்கு அழைக்கிறார்கள் . அதற்கு உடன்படும் பெண்களை ஆசைக்கு பயன்படுத்திவிட்டு ஏமாற்றி விடுகிறார்கள் என்றார் . . பகலில் பெண்களை அம்மா என்று அழைக்கிறார்கள் ஆனால் இரவு ஆனதும் தங்களுடன் படுக்க கூப்பிடுகிறார்கள் என குற்றம்சாட்டினார் . மற்றொரு நடிகையான சுனிதா ரெட்டி , வெளிப்புறப் படப்பிடிப்பின்போது , வெட்ட வெளியில் தங்களை உடை மாற்றச் சொல்வதாகவும் , நடிகைகளை புழுக்களைப் போல் பார்ப்பதாகவும் குற்றம்சாட்டினார் . வெட்ட வெளியில் உடை மாற்றும்போது தங்களை பெண் என்று கூட பார்க்காமல் பதுங்கி நின்று வேடிக்கை பார்ப்பதாகவும் சுனிதா ரெட்டி தெரிவித்தார் . நடிகர் பவன் கல்யாண் அமராவதியில் ரூ . 200 கோடியில் வீடு கட்டுகிறார் . ஆனால் நடிகைகளின் கஷ்டங்களை அவர் கண்டுகொள்வது இல்லை . கோனா வெங்கட் , அப்பாராவ் உள்பட பலர் பெண்கள் கற்பை சூறையாடுகிறார்கள் . புதிய படங்களில் வாய்ப்பு கேட்கும் ஆண்களிடம் பணம் கேட்கிறார்கள் . ஆனால் பெண்களை படுக்கைக்கு அழைக்கிறார்கள் எனவும் அவர் தெரிவித்தார் . . 80 வயது முதியவருக்கும் பெண் தேவைப்படுகிறது . வயதான பெண்களையும் விடுவது இல்லை . செக்ஸ் தொல்லை கொடுக்கும் இன்னும் பலரது பெயர்களை வெளியிடுவோம் . ஆந்திர , தெலுங்கானா முதலமைச்சர்கள் இந்த பிரச்சினையில் தலையிட வேண்டும் என்றும் அந்த நடிகைகள் தெரிவித்தனர் . இந்த பத்திரிகையாளர்கள் சந்திப்பின்போது செக்ஸ் தொல்லையால் பாதிக்கப்பட்ட நடிகைகள் கதறி அழுதனர் .


டிடிவி தினகரன் ஆதரவாளர் வெற்றிவேல் இன்று காலை ஜெயலலிதா அப்பலோ மருத்துவமனையில் சிகிச்சை பெற்ற வீடியோவை வெளியிட்டார் . ஆனால் இதற்கு தேர்தல் ஆணையம் அதிருப்தி வெளியிட்டது . இதை அடுத்து , தேர்தல் ஆணைய உத்தரவுப்படி ஜெயலலிதா வீடியோ ஒளிபரப்பு ஊடகங்களில் நிறுத்தப் பட்டுள்ளது . இந்த வீடியோவை இப்போது வெளியிட்டது ஆர் . கே . நகர் தேர்தலில் தாக்கத்தை ஏற்படுத்தும் என்று கூறி ஜெயலலிதா சிகிச்சை வீடியோவுக்கு தடை விதிக்கப்பட்டுள்ளது . இதற்கான உத்தரவை தலைமை தேர்தல் ஆணையர் ராஜேஷ் லக்கானி பிறப்பித்துள்ளார் . இன்று செய்தியாளர்களைச் சந்தித்த ராஜேஷ் லக்கானி , ஜெயலலிதா வீடியோ வெளியிடப்பட்டது தேர்தல் விதி மீறல் என்று குறிப்பிட்டார் . மேலும் , பிரச்சாரம் முடிந்த பிறகு வீடியோவை வெளியிட்டுள்ளது தேர்தல் விதி மீறல்தான் என்று குறிப்பிட்ட லக்கானி , இந்த வீடியோவை வெளியிட்ட செய்தி சேனல்களுக்கு நோட்டீஸ் அளிக்கப்படும் என்று கூறினார் . மேலும் , ஜெயலலிதாவின் சிகிச்சை வீடியோவை ஒளிபரப்புவதை சேனல்கள் நிறுத்த வேண்டும் என்று அவர் கோரிக்கை விடுத்தார் . இதை அடுத்து டிவி ஊடகங்கள் , இந்த வீடியோவை ஒளிபரப்புவதை நிறுத்திக் கொண்டனர் . மேலும் , உள்நோக்கத்துடன் ஜெயலலிதா வீடியோவை வெளியிட்ட வெற்றிவேல் மீது வழக்குப் பதிவு செய்யப்படும் என்று ராஜேஷ் லக்கானி கூறியுள்ளது குறிப்பிடத் தக்கது .


முகமூடி பின்னால் இருக்கும் முகங்களை அம்பலப்படுத்தும் பெண்களை ஊக்கப்படுத்த வேண்டும் என்று திமுக எம் . பி . கனிமொழி கூறியுள்ளார் . திரையுலகம் , இசையுலகம் , அரசியல்வாதிகள் , திரைத்துறையினர் , விளையாட்டுத்துறையினர் என பல்வேறு தளங்களில் பெண்களுக்கு எதிராக நடக்கும் பாலியல் தொலைக்கு ஆளாகுபவர்கள் , சமூக வலைத்தளங்களில் மீடூ இயக்கத்தின் மூலம் தங்களுக்கு ஏற்பட்ட நிலையைக் கூறி வருகின்றனர் . மீடூ ஹாஷ்டாக் மூலம் வெளியாகும் பாலியல் புகார் பெரும் பரபரப்பை ஏற்படுத்தி வருகிறது . இதனை கட்டுப்படுத்தும் வகையில் , மத்திய அரசு குழு ஒன்று அமைத்து விசாரணை நடத்த முடிவு செய்துள்ளது . பெண்கள் - குழந்தைகள் நல அமைச்சகம் குழு ஒன்றை அமைத்துள்ளது . அந்த குழுவில் மூத்த நீதிபதி , சட்ட வல்லுநர்கள் உள்ளடங்கியோர் இடம் பெறுவார்கள் என்று தெரிவிக்கப்பட்டுள்ளது . பாடகி சின்மயி , வைரமுத்து மீது புகார் தெரிவித்தால் என்ன நடவடிக்கை எடுக்க வேண்டுமோ அதனை காவல் துறை எடுக்கும் என்று அமைச்சர் மாஃபா பாண்டியராஜன் கூறியுள்ளார் . மீடூ பிரச்சாரத்துக்கு ஆதரவாக திமுக எம் . பி . கனிமொழி தனது டுவிட்டர் பக்கத்தில் , முகமூடி பின்னால் உள்ள முகங்களை அம்பலப்படுத்தும் பெண்களை ஊக்குவிக்க வேண்டும் என்று பதிவிட்டுள்ளார் . இது குறித்து அவரது டுவிட்டர் பக்கத்தில் கனிமொழி எம் . பி . கூறியிருப்பதாவதுஃ மீடூ பிரச்சாரம் தொடர்பாக விவாதம் நடத்தப்பட வேண்டும் . உண்மை உலகிற்கு தெரிவிக்கப்பட வேண்டும் . இது பாலியல் தொல்லைகளை நிறுத்துவதற்கு ஒரு படி . முகமூடி பின்னால் உள்ள முகங்களை அம்பலப்படுத்தும் பெண்களை ஊக்குவிக்க வேண்டும் . குற்றவாளிகள் சோதனையிலும் பாதிக்கப்பட்டவர்களிலும் வைக்கப்படட்டும் . குற்றவாளிகளிடம் விசாரணை நடத்தப்பட வேண்டும் . பாதிக்கப்பட்டவர்களிடம் அல்ல என்று அதில் பதிவிட்டுள்ளார் .


கால்பந்து விளையாட்டில் திறமைகளுக்கு சரியான முறையில் வாய்ப்பு கிடைத்தால் கூடிய விரைவில் இந்தியாவும் ஃபிஃபா தொடரில் பங்கேற்கும் . டெல்லியில் ரஷிய தூதரகத்தால் நடத்தப்பட்ட அரசு முறை கால்பந்து போட்டித் தொடர் நடைபெற்றது . இதில் மத்திய விளையாட்டுத்துறை அமைச்சர் ராஜ்யவர்தன் ராத்தோர் மற்றும் இந்தியாவுக்கான ரஷிய தூதர் நிகோலய் குடஷேவ் ஆகியோர் பங்கேற்றனர் . அப்போது , அமைச்சர் ராஜ்யவர்தன் ராத்தோர் , " இந்தியாவில் கால்பந்துக்கான ஆதரவு பெருகி வருகிறது . ஐபிஎல் போட்டிகளை தொலைக்காட்சிகளில் கண்டுகளித்தவர்களின் அதே எண்ணிக்கை தற்போது ஃபிஃபா 17 வயதுக்குட்பட்டோருக்கான கால்பந்து உலகக் கோப்பை தொடரையும் கண்டுகளித்தது . இதில் இந்தியா பங்கேற்கவில்லை என்றாலும் கால்பந்து விளையாட்டின் திறமை இங்கு அதிகம் இருப்பதை இது சுட்டிக்காட்டுகிறது . இந்த திறமைகளுக்கு சரியான முறையில் வாய்ப்பு கிடைத்தால் கூடிய விரைவில் இந்தியாவும் ஃபிஃபா தொடரில் பங்கேற்கும் . கால்பந்து மட்டும் என்றில்லாமல் அனைத்து விளையாட்டுகளிலும் இந்தியாவில் திறமை நிறைந்திருக்கிறது . ஒவ்வொரு பள்ளியும் தங்கள் மாணவர்களின் மதிப்பெண்ணில் மட்டும் கவலைகொள்வதை விடுத்து , விளையாட்டுக்கு சரியான அடித்தளம் ஏற்படுத்துவதிலும் கவனம் செலுத்த வேண்டும் " என்று அவர் தெரிவித்தார் .


மகளிர் கிரிகெட்டுக்கான ஐசிசி தரவரிசையில் இந்தியாவின் ஹர்மன்பிரீத் கெளர் 6 - வது இடத்திற்கு முன்னேரி அசத்தியுள்ளார் . அண்மையில் நடந்து முடிந்த மகளிர் உலகக் கோப்பை போட்டியின் அரையிறுதியில் ஆஸ்திரேலியாவுக்கு எதிராக 171 ஓட்டங்களை விளாசி ஆட்டமிழக்காமல் இருந்ததால் 7 இடங்கள் முன்னேற்றம் கண்டு அவர் ஆறாவது இடத்தைப் பிடித்துள்ளார் . தரவரிசையில் முதல் 10 இடங்களுக்குள் வந்துள்ள 2 - வது இந்திய வீராங்கனை ஹர்மன்பிரீத் கெளர் என்ற பெருமையையும் அவார் பெற்றுள்ளார் . இந்திய கேப்டன் மிதாலி ராஜ் 2 - வது இடத்தில் உள்ளார் . ஆஸ்திரேலிய கேப்டன் மெக் லேனிங் முதலிடத்திலும் , அதே அணியின் எலிஸ் பெர்ரி 3 - வது இடத்திலும் உள்ளனர் . இதனிடையே , உலகக் கோப்பை இறுதி ஆட்டத்தில் 86 ஓட்டங்கள் எடுத்த இந்தியாவின் பூனம் ரெளத் ஐந்து இடங்கள் முன்னேற்றம் கண்டு 14 - வது இடத்தைப் பிடித்துள்ளார் . மற்றொரு வீராங்கனை வேதா கிருஷ்ணமூர்த்தி ஏழு இடங்கள் முன்னேற்றம் கண்டு , தனது தரவரிசையில் முதல் முறையாக 26 - வது இடத்துக்கு முன்னேறியுள்ளார் . பந்துவீச்சாளர்கள் வரிசையில் , ஒருநாள் போட்டியில் உலகில் அதிக விக்கெட்டுகள் வீழ்த்திய வீராங்கனையான இந்தியாவின் ஜூலான் கோஸ்வாமி நான்கு இடங்கள் முன்னேறி , 2 - வது இடத்தைப் பிடித்துள்ளார் . மற்றொரு இந்தியரான சிக்ஷா பாண்டே , ஒரு இடம் முன்னேறி 12 - வது இடத்தையும் , பூனம் யாதவ் ஆறு இடங்கள் முன்னேறி 28 - வது இடத்தையும் பிடித்துள்ளனர் .


இந்திய ஏ அணிக்கு அதிகமான போட்டிகளை நடத்த வேண்டும் என்ற டிராவிட்டின் கோரிக்கையை பிசிசிஐ ஏற்று , நடவடிக்கை எடுத்துள்ளதால் இளம் வீரர்கள் மகிழ்ச்சியடைந்துள்ளனர் . 19 வயதுக்கு உட்பட்ட இந்திய அணி மற்றும் இந்திய ஏ அணி ஆகியவற்றிற்கு ராகுல் டிராவிட் தலைமை பயிற்சியாளராக உள்ளார் . இந்திய ஏ அணி தற்போது இங்கிலாந்தில் நடந்துவரும் முத்தரப்பு தொடரில் ஆடிவருகிறது . அதற்கு பிறகு இந்திய ஏ அணிக்கு போட்டிகளே இல்லாமல் இருந்தது . அதனால் இளம் வீரர்கள் தொடர்ச்சியாக விளையாட முடியாத நிலை இருந்தது . இளம் வீரர்கள் தங்களது ஆட்டத்திறனை மேம்படுத்தி கொள்ள தொடர்ச்சியாக போட்டிகளில் ஆட வேண்டியது அவசியம் . எனவே இந்திய ஏ அணிக்கும் , 19 வயதுக்கு உட்பட்ட அணிக்கும் சீரான இடைவெளியில் தொடர்ச்சியாக போட்டிகளுக்கு ஏற்பாடு செய்ய வேண்டும் என்று ராகுல் டிராவிட் பிசிசிஐ - யிடம் கோரியிருந்தார் . ராகுல் டிராவிட்டின் கோரிக்கையை ஏற்று இந்திய ஏ அணி , அதிகமான போட்டிகளில் ஆட நடவடிக்கை எடுக்கப்பட்டுள்ளது . ஜூலை மாத இறுதியில் இந்தியா ஏ , இந்தியா பி , தென்னாப்பிரிக்கா ஏ மற்றும் ஆஸ்திரேலியா ஏ ஆகிய அணிகளுக்கு இடையே போட்டிகள் நடத்த பிசிசிஐ முடிவு செய்துள்ளது . அதிகமான வீரர்களுக்கு வாய்ப்பு கொடுக்கும் விதமாக ஏ மற்றும் பி என இரண்டு அணிகளாக பிரிக்கப்பட்டுள்ளதாக பிசிசிஐ வட்டாரங்கள் தெரிவித்துள்ளன . அதேபோல 19 வயதுக்கு உட்பட்டோருக்கான இந்திய அணிக்கும் , ஆஃப்கானிஸ்தான் மற்றும் நேபாளத்துடன் ஆட ஏற்பாடு செய்யப்பட்டுள்ளது .


சசிகலா உறவினர்களிடம் இந்தியாவிலேயே எங்கும் இல்லாத அளவுக்கு மிகப் பெரிய ரெய்டு நடந்திருந்தாலும் அது குறித்து சம்பந்தப்பட்ட சசிகலாவோ , விவேக்கோ அலட்டிக் கொள்ளவே இல்லை என்பது தான் தற்போதைய நிலை . . அது அது இருக்க வேண்டிய இடத்தில் பத்திரமாக இருப்பதால் வருமான வரித்துறையினரும் மண்டயப் பிச்சுக்கிட்டிருக்காங்க என்பதே உண்மை . நடந்த 9 ஆம் தேதி சசிகலா உறவினர்கள் வீடுகள் , அலுவலகங்கள் , ஜெயா தொலைக்காட்சி , நமது எம்ஜிஆம் பத்திரிக்கை அலுவலகம் , கோடநாடு எஸ்டேட் என நடந்து முடிந்த மிகப் பெரிய ரெய்டில் இளவரசியின் மகன் விவேக் ஜெயராமன் சிக்கி சின்னாபின்னமானார் என்பதுதான் அனைவரின் எண்ணம் . இதன் உச்சகட்டமாக ஜெயலலிதா வாழ்ந்த போய்ஸ் தோட்ட இல்லத்திலும் ரெண்டு நடந்தது . ஏனென்றால் விவேக் , அவரது சகோதரி கிருணப்பிரியாஇ ஷகிலா ஆகியோரது வீடுகளில் இருந்து ஆவணங்கள் , போயஸ் கார்டனில் இருந்து லேப் டாப் , பென் டிரைவ் என அள்ளிக்கொண்டு போனது வருமான வரித் துறை . ஆனால் , இதைக்குறித்தெல்லாம் விவேக் எந்தக் கவலையும் இல்லாமல் மிகக் கூலாக இருக்கிறார் . தனது வீட்டில் இருந்து டாகுமெண்ட் , பென் டிரைவ் , லேப்டாப் எல்லாத்தையும் எடுத்துட்டுப் போயிட்டாங்களே . . இதனால நமக்கு சிக்கல் எதுவும் வராதா ? ’ என விவேக்கிடம் அவருக்கு நெருக்கமானவர்கள் வருத்தத்துடன் கேட்டு இருக்கிறார்கள் . அதற்கு விவேக் , அவங்க எடுத்துட்டுப் போன டாகுமெண்ட் எல்லாமே முறைப்படி நாம வருமான வரி கட்டியதுதான் . எதுவும் விதி மீறலே கிடையாது . அவங்க எடுத்துட்டுப் போன லேப்டாப் , பென் டிரைவ்களில் அம்மா இருந்த சமயத்தில் நடந்த அரசு விழா தொடர்பான படங்கள்தான் இருக்கும் . அதைத்தவிர வேற எதுவுமே இருக்க வாய்ப்பு இல்லை . அதனால இந்த ரெய்டால நமக்கு எந்த சிக்கலும் வரவே வராது என சிரித்துக் கொண்டே சொல்லியிருக்கிறார் . ஆனால் 187 இடங்களில் 1800 அதிகாரிகள் அதிரடியாக ரெய்டு நடந்தது . கோடநாடு எஸ்டேட் , போயஸ் கார்டன் என எல்லா இடத்திலேயும் ரெய்டு ரெய்டு விட்டு ஒரு ஆதாரம் கூடவா சிக்கல என்பது தான் தற்போதைய கேள்வியாக உள்ளது . அப்படின்னா , ஜெயலலிதா மற்றும் சசிகலாவின் சொத்து தொடர்பான ஆவணங்கள் , பணம் எல்லாம் எங்கே போனது ? என்பது தான் வருமான வரித்துறையினரின் கேள்வியாக உள்ளது . ஆனால் இந்த கேள்விகளுக்கெல்லாம் பதில் தெரிந்த ஒரே ஆளு அது சசிகலா மட்டும்தான் ! ! என்று சொல்கின்றனர் விவரம் அறிந்தவர்கள் . ஜெயலலிதா மறைந்த அடுத்த சில நாட்களிலேயே பணம் , சொத்து சம்பந்தமான டாகுமெண்ட்கள் எல்லாம் அது அது எங்கு இருக்க வேண்டுமோ அங்கு பத்திரப்படுத்தப்பட்டு விட்டது . ஏன் தற்போது எடப்பாடி பழனிசாமி அணியில் உள்ளவர்கள் சிலரிடம் கூட சொத்துக்கள் பத்திரப்படுத்தப்பட்டு இருப்பதாகவும் கூறப்படுகிறது . இந்த ரகசியம் தினகரனுக்கு கூட தெரியாது என்பதுதான் உண்மை . ஆனால் டாக்குமெண்ட்டுகள் எங்கெங்கே பதுக்கி வைக்கப்பட்டிருக்கிறது என்ற விவரம் , விவேக்கிற்கு மட்டும் தெரியும் என்றும் , அது தெரிந்தாலும் , அதை எடுக்கவோ சம்பந்தப்பட்டவர்களை சந்திக்கவோ அவருக்கு அதிகாரத்தை சசிகலா வழங்கவில்லை என்றும் கூறப்படுகிறது . வருமான வரித் துறை அதிகாரிகள் எவ்வளவோ முயன்றும் , சசிகலாவின் ஆணி வேர் எங்கே இருக்கிறது என்பதை கண்டுபிடிக்க முடியவில்லை . பெங்களூரு சிறையில் உள்ள சசிகலாவிடமும் , இளவரசியிடமும் வருமான வரித் துறை அதிகாரிகள் விசாரணை நடத்தப் போவதாக சதகவ்லகள் வந்தபடி இருக்கின்றன . ஆனால் , சிறைக்குள் இருக்கும் ஒருவரிடம் விசாரணை நடத்த வேண்டுமானால் அதற்கு பல விதிமுறைகள் இருக்கின்றன . முதலில் நீதிமன்றத்திலும் , பின்னர் வருமான வரித்துறை உயர் அதிகாரிகளிடமும் அனுமதி வாங்க வேண்டும் . அப்படியே விசாரித்தாலும் நான் 10 மாதங்களாக சிறைக்குள் இருக்கிறேன் எனக்கு எதுவுமே தெரியாது என்று சொல்லி விட்டால் என்ன செய்ய முடியும் அதிகாரிகளால் ? இதனால்தான் என்னவோ இந்த ரெய்டை எல்லாம் பார்த்து சசிகலா கொஞ்சமும் அலட்டிக்கொள்ளவோ , டென்ஷன் ஆகவோ இல்லை” என்று சிறை ஊழியர்கள் தெரிவிக்கின்றனர் . இந்த ரெய்டெல்லாம் முடிந்தவுடன் செய்தியாளர்களுக்கு பேட்டி அளித்த சசிகலாவின் சகோதரர் திவாகரன் , வருமான வரித்துறையின் இந்த சோதனை தோல்வியில் முடிந்து விட்டது என்று கூறினார் . அது உண்மையாகிவிடுமோ என்கின்றனர் விவரம் அறிந்தவர்கள் .